Recept za "poslovni uspeh" na srpski način: kako grupa domaćih tajkuna, pod zašitom države, "posluje" bez ijednog dinara svoga kapitala\nNikome ne plaćaju, dugove ne vraćaju\nČak 18 srpskih preduzeća u privatnom vlasništvu posluje skoro bez sopstvenog kapitala, odnosno funkcionišu tako što ne vraćaju dugove. Neka od njih imaju i milione evra poreskih dugovanja, ali ih niko ne proganja, jer je vlastima lakše da pljačkaju penzionere, nego da novac naplaćuju od prijatelja i sponzora.\nU prošlom broju Tabloida, doneli smo prikaz 15 privatnih firmi koje su ostale bez sopstvenog kapitala. U ovom broju donosimo prikaz 18 firmi u privatnom vlasništvu koje posluju sa minimalnim sopstvenim kapitalom, ili, bolje rečeno, svoje poslovanje zasnivaju na korišćenju ogromnih tuđih novčanih sredstava. Ovih 18 firmi imaju 166 registrovanih pravnih lica, ili u proseku svaki privrednik ima devet privrednih društava, mada njih pet ima samo jedno privredno društvo, dok ostali imaju od pet do 17 privrednih društava, pa su kao takvi u obavezi da izrade konsolidovani godišnji bilans.\nOva analizirana grupacija koristi 2,65 milijardi evra ukupne poslovne imovine (stalne i obrtne), a raspolaže samo sa 569 miliona evra sopstvenog kapitala, ili 21,47 odsto, dok su obaveze ove grupacije dostigle dve milijarde i 81 milion evra, ili 78,53 odsto ukupne vrednosti poslovne imovine. Samo po osnovu finansijskih rashoda, umanjenih za finansijske prihode, ova grupacija je bankama i drugim poveriocima isplatila 145 miliona evra. U grupaciji, odnosno u 166 privrednih društava, matičnih 18 i zavisnih 148, ima 14.026 zaposlenih. Prosečne obaveze po jednom zaposlenom su 148.367 evra.\nKoncern Farmakom M.B, Šabac, u vlasništvu Miroslava Bogićevića\nUkupne obaveze ovog koncerna sa 16 zavisnih društava u zemlji i inostranstvu su 480 miliona evra, dok Farmakom M.B. raspolaže samo sa 91 milion evra sopstvenog kapitala, ili 15,97 odsto. Samo po osnovu finansijskih rashoda, umanjenih za finansijske prihode, u 2013. godini, ukalkulisano je 40,7 miliona evra, ili 23,78 odsto ukupnih prihoda ovog Koncerna, koji zapošljava 3.160 radnika. Danas je u stečaju ne samo matično preduzeće od 17. septembra 2014, a u stečaj su otišle i AD Livnica, Požega i Industrijski kombinat, AD iz Guče, čija je osnovna delatnost livenje čelika i gvožđa. Računi drugih zavisnih firmi su u milionskim blokadama. Tako je 25. novembra ove godine Mlekara AD iz Šabca bila u blokadi 3,5 milijardi dinara, Rudnik Lece 982 miliona dinara, Rudnik i Topionica Zajača 1,36 milijardi dinara, Fabrika akumulatora Sombor 4,4 milijarde dinara, M.B. Retall Group 858 miliona dinara, PIK Debrc 444 miliona dinara...\nNa dan 30 septembra pet privrednih društava ovog Koncerna Miroslava Bogićevića imaju poreski dug u iznosu od 11,6 milijarde dinara, ili 98 miliona evra. Postavlja se razumno pitanje zašto Poreska uprava nije upisala zalogu na kapital Farmakoma i njegovih zavisnih društava koji iznosi 91 milion evra. Dakle, poreski dug je veći od ukupnog kapitala.\nVictoria group doo, Beograd, u vlasništvu Milije Babovića, Zorana Mitrovića, EBRD Banke i Apsara Limited\nUkupne obaveze Victoria grupacije sa 16 zavisnih društava su 346 miliona evra, dok grupacija raspolaže samo sa 117 milion evra sopstvenog kapitala, ili 25,27 odsto. Samo po osnovu finansijskih rashoda, umanjenih za finansijske prihode, u 2013. godini, ukalkulisano je 15,8 miliona evra, ili 4,48 odsto ukupnih prihoda ove grupacije, koja zapošljava 1.745 radnika. U Centralnom registru hartija od vrednosti ulozi u akcionarskom društvu Milije Babovića i Zorana Mitrovića od po 22,55 odsto i Apsara Limited od 11 odsto su opterećeni upisanom zalogom prvog reda od EBRD banke iz Londona, koja je savestan davalac miliona evra kredita.\nInterkomerc AD iz Beograda, u vlasništvu malih akcionara\nUkupne obaveze Interkomerc grupacije sa sedam zavisnih društava su 225 miliona evra, dok grupacija raspolaže samo sa 53 milion evra sopstvenog kapitala, ili 19,08 odsto. Samo po osnovu finansijskih rashoda, umanjenih za finansijske prihode, u 2013. godini, ukalkulisano je 33 miliona evra, ili 12,80 odsto ukupnih prihoda ove grupacije, koja zapošljava 465 radnika.\nNa dan 30 septembra dva zavisna privredna društva imaju poreski dug u iznosu od 1,28 milijardi dinara, ili 10,7 miliona evra. Pogrešno se u dnevnoj štampi ističe Goran Perčević, kao vlasnik Interkomerca, on je samo zakonski zastupnik, dok su u četiri društva, kao zavisna, mali akcionari udružili svoje akcije od ranije društvene firme Interkomerc. Goran Perčević nije vlasnik ni jedan odsto ove grupacije.\nINVEJ AD iz Beograda, u vlasništvu\tSrđana Sredojevića\nUkupne obaveze Invej grupacije sa devet zavisnih društava su 221 milion evra, dok grupacija raspolaže samo sa 82 miliona evra sopstvenog kapitala, ili 27,10 odsto. Samo po osnovu finansijskih rashoda, umanjenih za finansijske prihode, u 2013. godini, ukalkulisano je 16 miliona evra, ili 14,92 odsto ukupnih prihoda ove grupacije, koja zapošljava 1.716 radnika.\nPINK International, Beograd, u vlasništvu Željka Mitrovića\nUkupne obaveze Pink International sa 14 zavisnih društava su 147 miliona evra, dok društvo raspolaže samo sa 25 miliona evra sopstvenog kapitala, ili 14,57 odsto. Samo po osnovu finansijskih rashoda, umanjenih za finansijske prihode, u 2013. godini, ukalkulisano je 7,1 milion evra, ili 11,82 odsto ukupnih prihoda ove grupacije, koja zapošljava 854 radnika.\nRudnap group AD iz Beograda, čiji je osnivač firma sa Kipra\nUkupne obaveze Rudnap grupacije sa 12 zavisnih društava, iza koje stoji Vojin Lazarević, mada se grupacija vodi na Altaria Research Limited sa Kipra, su 134 miliona evra, dok grupacija raspolaže samo sa 24 miliona evra sopstvenog kapitala, ili 15,40 odsto. Samo po osnovu finansijskih rashoda, umanjenih za finansijske prihode, u 2013. godini, ukalkulisano je 8,3 miliona evra, ili 10,65 odsto ukupnih prihoda ove grupacije, koja zapošljava 307 radnika.\nAutoritas Investments, Novi Sad, u vlasništvu više lica\nUkupne obaveze Autoritas Investmenbts iz Novog Sada sa 18 zavisnih društava su 95 miliona evra, dok društvo raspolaže sa 33 miliona evra sopstvenog kapitala, ili 25,76 odsto. Samo po osnovu finansijskih rashoda, umanjenih za finansijske prihode, u 2013. godini, ukalkulisano je 8,4 miliona evra, ili 2,19 odsto ukupnih prihoda ove grupacije, koja zapošljava 1.134 radnika.\nPutevi Centar doo iz Beograda, u vlasništvu Vasilija Micića\nUkupne obaveze grupacije Putevi Centar sa 4 zavisna društva su 83 miliona evra, dok društvo raspolaže samo sa 23 miliona evra sopstvenog kapitala, ili 21,66 odsto. Po osnovu finansijskih rashoda, umanjenih za finansijske prihode, u 2013. godini, ukalkulisano je 3,2 miliona evra, ili 1,39 odsto ukupnih prihoda ove grupacije, koja zapošljava 1.973 radnika.\nITM Group doo iz Beograda, čiji je osnivač firma sa Kipra\nUkupne obaveze ITM Group, iza koje stoji Toplica Spasojević, sa sedam zavisnih društava su 66 miliona evra, dok društvo raspolaže samo sa 10,2 miliona evra sopstvenog kapitala, ili 13,47 odsto. Samo po osnovu finansijskih rashoda, umanjenih za finansijske prihode, u 2013. godini, ukalkulisano je 5,4 miliona evra, ili 8,05 odsto ukupnih prihoda ove grupacije, koja zapošljava 866 radnika.\nDirect group doo iz Beograda, čiji je osnivač firma sa Kipra\nUkupne obaveze Direct Group sa 11 zavisnih društava su 60 miliona evra, dok društvo raspolaže samo sa pet miliona evra sopstvenog kapitala, ili samo 7,58 odsto. Po osnovu finansijskih rashoda, umanjenih za finansijske prihode, u 2013. godini, ukalkulisano je 220 hiljada evra, a u grupaciji ima 408 zaposlenih radnika. Direct grupa na dan 30 septembra ima poreski dug 691 milion dinara.\nNINI doo iz Niša, u vlasništvu Jovice Stefanovića\nUkupne obaveze privrednog društva NINI i njegovih 12 zavisnih društava su 55 miliona evra, dok društvo raspolaže samo sa 10 miliona evra sopstvenog kapitala, ili 15,62 odsto. Samo po osnovu finansijskih rashoda, umanjenih za finansijske prihode, u 2013. godini, ukalkulisano je dva miliona evra, ili 2,8 puta više nego što je u toj godini ostvaren ukupan prihod. U NINI grupaciji bilo je samo 62 zaposlena radnika. Jugoremedija i Srbolek, dve renomirane farmaceutske kuće su u stečaju.\nInvest-Import AD iz Beograda, u vlasništvu Slobodana Simića\nSlobodan Simić je vlasnik 49,02 odsto, a Ljubica Simić 3,24 odsto, Akcijski fond 20,62 odsto, dok su 913 malih akcionara vlasnici razlike od 27,12 odsto akcija. Ukupne obaveze Invest-Importa sa osam zavisnih društava su 41 milion evra, dok društvo raspolaže samo sa 11,8 miliona evra sopstvenog kapitala, ili 22,44 odsto. Samo po osnovu finansijskih rashoda, umanjenih za finansijske prihode, u 2013. godini, ukalkulisano je 454 hiljade evra, ili, čak, 82,66 odsto ukupnih prihoda ove grupacije, koja zapošljava 51 radnika.\nBD Agro AD iz Dobanovaca, u vlasništvu Đura Obradović\nUkupne obaveze BD Agro, kao jednočlanog društva su 38 miliona evra, dok društvo raspolaže samo sa 8,6 miliona evra sopstvenog kapitala, ili 18,46 odsto. Samo po osnovu finansijskih rashoda, umanjenih za finansijske prihode, u 2013. godini, ukalkulisano je 757 hiljada evra, ili, čak, 55,11 odsto ukupnih prihoda ovog privrednog društva, koje je nekad bilo uzorno poljoprivredno gazdinstvo, a koje sada zapošljava 241 radnika. Na dan 30. septembra ove godine BD Agro iz Dobanovaca ima poreski dug 807 miliona dinara.\nKnez Petrol doo iz Beograda, u vlasništvu Srđana Kneževića\nUkupne obaveze privrednog društva Knez Petrol, registrovanog za trgovinu na veliko čvrstim, tečnim i gasovitim gorivima, kao jednočlanog društva, su 37 miliona evra, dok društvo raspolaže samo sa devet miliona evra sopstvenog kapitala, ili 19,18 odsto. Po osnovu finansijskih rashoda, umanjenih za finansijske prihode, u 2013. godini, ukalkulisano je 154 hiljade evra. U društvu je zaposleno 520 radnika. Promet koji ovo privredno društvo obavlja je ogroman, u 2013. godini ostvareno je 37,6 milijardi dinara, a u prethodnoj godini više od 40 milijardi dinara.\nDunav Grupa Agregati, Novi Sad, čiji je osnivač firma iz Holandije\nUkupne obaveze Dunav Grupa Agregati, kao jednočlanog društva su 28 miliona evra, dok društvo raspolaže sa osam miliona evra sopstvenog kapitala, ili 22,42 odsto. Samo po osnovu finansijskih rashoda, umanjenih za finansijske prihode, u 2013. godini, ukalkulisano je 989 hiljada evra, ili 12,27 odsto ukupnih prihoda ovog privrednog društva, koje sada zapošljava 138 radnika. Na dan 30. septembra ove godine Dunav Grupa Agregati ima poreski dug milijardu i 640 miliona dinara. Kako se firma vezuje za Slobodana Borovicu, treba ovde istaknuti i da Borovica-Transport ima poreski dug od milijardu i 75 miliona dinara\nPFB Invest doo iz Beograda, čiji je osnivač firma iz SAD\nDruštvo se vezuje za Branislava Grujića, vlasnika Jugodrva AD, preko firme Tradium LLC iz SAD-a, u koju je uneo 55.135 akcija Jugodrva. Ukupne obaveze PFB Invest, sa 14 zavisnih društava, su 21 milion evra, dok društvo raspolaže samo sa 2,25 miliona evra sopstvenog kapitala, ili 9,68 odsto. Samo po osnovu finansijskih rashoda, umanjenih za finansijske prihode, u 2013. godini, ukalkulisano je 989 hiljada evra, ili, čak, 12,27 odsto ukupnih prihoda ovog privrednog društva, koje sada zapošljava 138 radnika.\nRussian-Serbian Trading iz Novog Sada u likvidaciji, čiji je osnivač firma iz Švajcarske\nI ovo privredno društvo sa osnivačem iz Lugana, Švajcarska, vezuje se za gospodina Grujića, koji je rusko-srpsku firmi krstio da bi preko nje uvozio gas za potrebe JP Srbijagas, Novi Sad. Kada je jedan naš nedeljnik otkrio švajcarska i naša dokumenta o tri stotine miliona evra kojima je očerupano Javno preduzeće Srbijagas, brže bolje je pokrenut postupak likvidacije, da bi se zameli tragovi. Naši organi gonjenja i poreski organi ne rade ništa na ovom slučaju, a Aleksandar Vučić na tome ne radi ništa. Eto nedostajućih para za rupu u budžetu, a Vučiću je bolje da globi penzionere i osiromašeni narod, nego da procesuira Branislava Grujuća. U ovom jednočlanom društvu za uvoz gasa, bilo je četiri zaposlena i oni su u 2013. godini ostvarili promet od 23,8 milijardi dinara, uz iskazanu dobit u Srbiji od 2,15 milijardi dinara, a u Luganu to zna Aleksandar Vučić koji oprašta mahinacije koalicionom partneru Bajatoviću i dobrotvoru njegove stranke Branislavu Grujiću. Ako to nije tačno, zašto se onda ne obradi uvoz gasa u poslednje tri godine za JP Srbijagas, preko firme iz Lugana i ove domaće firme? Ovo rusko-srpsko društvo smešteno u Luganu, sada u likvidaciji, imalo je ukupne obaveze na kraju prošle godine u iznosu od 17 miliona evra.\nEFT Trade doo iz Beograda, čiji je osnivač firma iz Velike Britanije\nUkupne obaveze EFT Trade, kao jednočlanog društva su 20 miliona evra, dok društvo raspolaže sa 778 hiljada evra sopstvenog kapitala, ili samo 3,73 odsto. Društvo se vezuje za Vuka Hamovića. Samo po osnovu finansijskih rashoda, umanjenih za finansijske prihode, u 2013. godini, ukalkulisano je 284 hiljada evra, sada ima 53 zaposlena radnika.\nGLOSA Pogrešno se u dnevnoj štampi ističe Goran Perčević, kao vlasnik Interkomerca. On je samo zakonski zastupnik, dok su u četiri društva, kao zavisna, mali akcionari udružili svoje akcije od ranije društvene firme Interkomerc. Goran Perčević nije vlasnik ni jedan odsto ove grupacije!


Subotički Zavod za javno zdravlje dobio je u utorak, 13. maja, novu laboratoriju namenjenu ispitivanju poljoprivrednih proizvoda biljnog porekla. Novu opremu na upotrebu predao je Majkl Kirbi, američki ambasador u Srbiji, koji je istakao da se na ovaj način želi pomoći Srbiji u pristupanju Evropskoj uniji. Naglasio je da je za to neophodno sprovođenje reformi i uvođenje strožijih kriterijuma, kada je u pitanju bezbednost hrane.\nSkupu je prisustvovao i Jene Maglai, gradonačelnik, koji je između ostalog rekao da je Subotica region sa bogatom poljoprivrednom proizvodnjom i da će se nabavkom nove opreme u Zavodu, u velikoj meri pomoći i u samoj edukaciji poljoprivrednika o plasiranju svojih proizvoda na tržište i povećanju izvoza.\nNova oprema u ZZJZ nabavljena je uz pomoć USAID Agencije za međunarodni razvoj, a vredna je oko 95.000 dolara. U laboratoriji će se sprovoditi analiza i kontrola kvaliteta poljoprivrednih i prehrambenih proizvoda iz regiona, a najviše će se ispitivati prisustvo pesticida u hrani.


Slovenija će izgraditi tri spalionice mešanog otpada i rešiti pitanje komunalnog mulja\nSlika: Dani Argandona on Unsplash\nSav nerazvrstani komunalni otpad u Sloveniji bi mogao da se spaljuje od 2023 godine. Ministar za životnu sredinu i prostorno planiranje Andrej Vizjak kaže da će vlada odrediti koncesiona područja i pomoći opštinama da podignu još tri spalionice. Dodao je da će biti uspostavljen sistem za preradu komunalnog mulja.\nSve razumne države spaljuju mešani komunalni otpad u odgovarajućim postrojenjima, rekao je za državnu novinsku agenciju STA ministar za životnu sredinu i prostorno planiranje Andrej Vizjak. Lokalne vlasti u Ljubljani, Mariboru i Kočevju su izrazile interesovanje za instalaciju takvih sistema, navodi se u članku.\nSlovenija ima samo jedan pogon koji spaljuje isključivo komunalni otpad\nVlada će odrediti koncesiona područja i finansijski pomoći opštinama da sagrade spalionice, putem koncesija, objasnio je Vizjak. Jedini pogon koji spaljuje samo otpad je toplana u Celju, trećem gradu po veličini. Ona proizvodi struju i toplotnu energiju za daljinsko grejanje. Postoji još pet postrojenja u kojima se delimično koristi otpad.\nRegionalni centar za preradu i ponovno iskorišćavanje otpada (RCERO) u Ljubljani proizvodi električnu i toplotnu energiju spaljivanjem gasa dobijenog anaerobnom fermentacijom.\nVizjak tvrdi da bi izgradnja spalionica otpada mogla da počne početkom sledeće godine i da bude završena do kraja 2023. godine. Slovenija će biti podeljena na četiri oblasti koje će one pokrivati, a opštine su već postigle sporazum, rekao je i dodao da za projekat tek treba osmisliti tehnička rešenja.\nS komunalnim muljem se nema kud\nMinistar je otkrio plan nakon što je 200 tona otpadnog mulja nelegalno istovareno u Pivoli u opštini Hoče-Slivnica, pa je ozbiljno zagadio lokalni potok. Vizjak je podsetio da je Mađarska, u koju je Slovenija isporučivala većinu tog materijala nastalog na vlastitoj teritoriji, 2019. zabranila uvoz.\nSlovenija je namenila sedam miliona evra za preradu mulja iz kanalizacije i septičkih jama\nMinistarstvo smatra da bi mulj iz kanalizacije i septičkih jama trebalo da se suši u lokalu, pa da se šalje na spaljivanje u regionalne centre, naglasio je. Vizjak je ukazao na to da je za ovu godinu iz fonda za klimatske promene za tu namenu određeno milion evra, a ukupno šest miliona za naredne dve godine.\nMulj može da bude izvor toplotne i električne energije, a spaljuje se nakon što se izdvoji fosfor, kazao je ministar.\nVečer je preneo da nelegalno istovareni otpadni materijal potiče iz komunalnog preduzeća Ptuj, koje je navelo da je mulj predalo firmi CEP iz Celja koju je angažovalo, dok u njoj negiraju odgovornost za incident.\nTagovi: otpad, otpadne vode, spalionica otpada\nPočetna » Vesti » Otpad » Slovenija će izgraditi tri spalionice mešanog otpada i rešiti pitanje komunalnog mulja


Bačko Podunavlje novi UNESCO rezervat biosfere u Srbiji - News - Turistički svet\nBačko Podunavlje novi UNESCO rezervat biosfere u Srbiji\nGornje Podunavlje, foto: Vituelni muzej Dunava\nMeđunarodni koordinacioni savet UNESCO programa "Čovek i biosfera", na ovogodišnjem zasedanju u Parizu odlučio je da rezervat biosfere "Bačko Podunavlje" bude upisan u Svetsku listu rezervata biosfere.\nAmbasador Srbije pri UNESCO-u Darko Tanasković izjavio je da je to velika čast što je UNESCO prepoznao izuzetne vrednosti i potencijal "Bačkog Podunavlja".\n- Ovo je drugi rezervat biosfere u Srbiji pored rezervata "Golija-Studenica", što je od velikog značaja za zemlju, jer program "Čovek i biosfera" ne samo da promoviše koncept održivog razvoja, već i u praksi pokazuje da je on moguć. Ovo proglašenje će znatno pomoći očuvanju prirode Srbije, jedne od najraznovrsnijih u Evropi. "Bačko Podunavlje" se isto tako odlikuje veoma bogatom kulturnom baštinom koja je dokaz žive prošlosti i susretanja brojnih naroda i kultura na ovom prostoru - izjavio je ambasador Tanasković.\nI direktorka programa WWF-Svetska organizacija za prirodu u Srbiji Duška Dimović pozdravila je odluku Međunarodnog koordinacionog saveta UNESCO programa "Čovek i biosfera".\n- Rezervat biosfere "Bačko Podunavlje" pridružio se svetskoj mreži koju čine ukupno 669 rezervata biosfere priznatih od strane UNESCO-a, osmišljenih sa ciljem očuvanja prirodnog bogatstva od izuzetnog značaja, dok u isto vreme promovišu održivi razvoj lokalnih zajednica na tim područjima. Uspostavljanje rezervata biosfere "Bačko Podunavlje" je veoma značajan korak ka formiranju prekograničnog rezervata biosfere "Mura-Drava-Dunav", prvog zaštićenog područja u svetu koje se prostire u pet zemalja - Srbiji, Hrvatskoj, Mađarskoj, Sloveniji i Austriji - kaže Dimović.\nPrema njenim rečima, WWF već duži niz godina sarađuje sa partnerima iz ovih pet zemalja na zaštiti prirodnih i kulturnih vrednosti "Evropskog Amazona", trenutno u okviru projekta "coopMDD" koji finansira Evropska unija.\n- Sada predstoji veliki posao na mudrom upravljanju područjem kroz saradnju sa upravljačima zaštićenih područja, korisnicima prirodnih resursa, lokalnim upravama i zajednicama na području rezervata biosfere - kaže dr Biljana Panjković.


Futsal turnir u Mitrovici pratilo preko 8.000 gledalaca - Ozon Media\nSremska Mitrovica – Pre nekoliko dana u Sremskoj Mitrovici je završen 28. Međunarodni futsal turnir koji je kao i prethodnih godina privukao veliki broj učesnika, ali i gledalaca. Tim povodom održana je konferencija za medije na kojoj su sumirani svi rezultati turnira.\nPokrovitelj turnira bio je Grad Sremska Mitrovica, generalni sponzor turnira servis „Euro –car Kuzmanovski“, a organizator Poslovno sportski centar „Pinki“. Turnirom je rukovodio organizacioni odbor na čelu sa zamenkom gradonačelnika, Tomislavom Jankovićem.\nNa turniru je učestvovalo ukupno 113 ekipa koje su se takmičile u šest kategorija i to: pioniri (17), kadeti (17), omladinci (14), seniori (44), mlađi veterani (13) i stariji veterani (8). Odigrano je ukupno 179 utakmica, a postignuto 1628 golova.\nPrvo mesto u kategoriji pionira osvojila je ekipa „My dreams“ iz Laćarka, dok je drugo mesto pripalo ekipi „Srem I Agrožito“ iz Sremske Mitrovice“. Ovo je jedina kategorija u kojoj nije dodeljena novčana nagrada. U kategoriji kadeta najbolja je bila ekipa „VS Bavet fish coorp“ iz Kuzmina koja je osvojila novčanu nagradu u iznosu od 30.000 dinara. Druga u kategoriji kadeta bila je ekipa „Optika Kuburić“ iz Sremske Mtrovice. Kod omladinaca najbolja je bila ekipa „Sambi taski“ iz Sremske Mitrovice kojoj je pripala novčana nagrada u iznosu od 50.000 dinara, druga u ovoj kategoriji bila je ekipa „Maisadur“, takođe iz Sremske Mitrovice. Prvu i najveću nagradu turnira koja je dodeljena na turniru i to u kategoriji seniora u iznosu od 600.000 dinara osvojila je ekipa KMF „Euro motus“ iz Beograda, dok je druga u ovoj kategoriji bila ekipa „Lampone meridian“ iz Novog Sada. Ekipa „Mitroprevoz“ iz Sremske Mitrovice bila je najbolja u kategoriji mlađih veterana i to odmah ispred ekipe „Gold spid i Dolce casa“, takođe iz Sremske Mitrovice, prva nagrada u ovoj kategoriji iznosila je 30.000 dinara. Prvo, odnosno drugo mesto u kategoriji starijih veterana zauzele su ekipe iz Šapca. Ekipa „Dok“ je zauzela prvo mesto i osvojila nagradu od 20.000 dinara, dok je ekipa „Gradski“ bila druga.\nPočetak turnira obeležila je revijalna utakmica petlića škole fudbala „Sirmijum“, a ekipa FK „Radnički“ odigrala je prvu zvaničnu utakmicu turnira. U toku polufinalne večeri odigrana je revijalna, kombinovana utakmica između muzičara Amadeus benda, glumaca filma „Montevideo“, igračica ŽFK „Sremice“ i predstavnika lokalne samouprave.\nPreko 8.000 gledalaca sa plaćenim ulaznicama je posetilo turnir na kojem su učestvovale ekipe iz sremskog i mačvanskog okruga, kao i ekipe iz Republike Srpske.\n„Sedam dana nakon završetka 28. Međunarodnog futsal turnira, najvećeg sportskog događaj u našem gradu, sumirali smo sve utiske i mogu slobodno da prenosem veliko zadovoljstvo svih učesnika na ovom turniru, kako onih koji su se takmičili, tako i mnogobrojne publike, pored njih zaista i mi imamo razlog za zadovoljstvo realizacijom turnira bez, jer je on održan bez i jednog incidenta, onako kako smo i zanmislili i planirali. Mi ćemo mu i u narednom perodu posvetiti pažnju ovom turniru i pokušati da on bude veći i bolji nego ove i prethodnih godina“, na konferenciji za medije rekao je Tomislav Janković rukovodilac organizacionog odbora turnira.\nDirektor PSC „Pinki“, Vasilj Ševo takođe je iskazao zadovoljstvo uspešnom realizacijom turnira koji je finansijski doneo veliku dobit sportskom centru i gradu On se zahvalio kako zaposlenima u samom sportskom centru, tako i Gradu Sremske Mitrovica, sponzoru i svim Mitrovčanima koji su dali svoj doprinos da ovaj turnir bude veliki kao što jeste.\n28. Međunarodni futsal turnir je održan u PSC „Pinki“ u Sremskoj Mitrovici u periodu od 20. decembra 2015. do 15 januara 2016. godine i trajao je 21 takmičarski dan.\n„Putevi“ u stečaju zbog duga


SAD: Benzin 78 RSD, počele krađe\nB92\t24.02.2012 20:44\nSjedinjene Američke Države su godinama bile poznate po jeftinom gorivu, a skok cena derivata doneo je novu vrstu kriminala – krađu goriva na pumpama.\nRast cena sirove nafte doveo je i do skoka cena goriva na pumpma, a američka policija se sada po prvi put suočava sa nečim do skora nezamislivim- krađama benzina sa pumpi.\nKako prenosi Ej-Bi-Si (ABC) televizija u poslednja dva meseca dogodilo se više krađa u kojima su lopovi pokušali da prespu gorivo sa pumpi u velike kanistere koje su vozili u specijalno pripremljenim kombijima.\nU Americi je prosečna cena benzina oko 3,59 dolara za galon, koji ima 3,78 litara (oko 78 dinara za litar), što je za 40 centi više u odnosu na pre godinu dana, a istovremeno i najviša cena goriva u američkoj istoriji.\nDalja poskupljenja koja se najavljuju, očigledno su dovela do ideje da se benzin krade, sa čim se policija u SAD nikada ranije nije suočavala zbog niske cene goriva.\nPoslednji pokušaj se, kako navodi Ej-Bi-Si, dogodio pre dva dana na benzinskoj pumpi u blizini grada Tampa na Floridi, kada su lopovi dovezli kombi do pumpe i iz cisterni počeli da prebacuju gorivo u spremljene kanistere.\nPolicija je osujetila tu krađu, ali je ona samo jedna u niza više desetina koje su se dogodile širom Amerike.\nUkradeno gorivo se kasnije prodaje kamiondžijama po ceni od 2,5 dolara za galon, a s rastom cene goriva, američka policija strahuje da će ovakvih krađa biti sve više.\n1. Kako su vi Amerikanci inovativni kradu gorivo da bi ga preprodavali hahahaha\n2. Ne treba se radovati tudjoj nesreci, al ovom se radujem hehe, nek im bude 10$ galon


Upravni odbor Filmskog centra Srbije oštro demantuje, kako navode, "zlonamerne i netačne navode da je doneo odluku da zabrani snimanje filma 'Mezimica'".\n"Čak i najvećem laiku jasno je da Upravni odbor Filmskog centra Srbije nema nikakve nadležnosti da zabrani snimanje bilo kog filma, niti bi iko u Upravnom odboru imao takvu želju ili nameru. Srbija je demokratska zemlja u kojoj nema cenzure, a Upravni odbor poštuje Ustav i zakone ove zemlje", saoššteno je iz Upravni odbor Filmskog centra Srbije.\nJedina istina, kako navode dalje, koja se u zvaničnim dokumentima može dokazati, "za razliku od mnoštva izmišljotina koje su izrečene", jeste da Upravni odbor Filmskog centra Srbije nije doneo nijednu odluku koja se tiče filma "Mezimica" i nije imao razloga da uopšte raspravlja o ovom filmu, jer je u međuvremenu sporazumno raskinut ugovor između producenta i Filmskog centra Srbije.\n"Dakle, niti je film zabranjen niti je bilo ikakvih pritisaka na bilo kog autora", naglšavaju u saopštenju.\n"Smatramo da neistine koje se iznose štete pre svega srpskom filmu koji sa sredstvima koja je Vlada opredelila ima mogućnost da se razvija. Zato je nedopustivo da se zbog ličnih interesa pojedinaca dalje nanosi šteta ovoj instituciji", zaključuje Upravni odbor Filmskog centra Srbije.\nŠest slika s beogradskih scena koje će vam narednih nedelja ODUZETI DAH\nTrinaesti Beogradski festival igre pod sloganom "Sreća se igra" će trajati od 19. marta do 10. aprila. U okviru festivala publika će biti u prilici da pogleda osamnaest baletskih predstava koje će se održati na scenama Sava Centra, Beogradskog dramskog pozorišta, Pozorištu na Terazijama, Jugoslovenskom dramskom pozorištu, Operi Madlenianum i Srpskom narodnom pozorištu u Novom Sadu.\nKo te pita za sposobnost kada imaš podobnost\nNa izmaku 2012, tačnije u subotu, 29. decembra, na sednici Vlade Srbije smenjeni su stari i imenovani novi čelnici u više ustanova kulture.\nEmir i Maja Kusturica odlikovani medaljom "Sveti Petar i Fevronija“\nNaš proslavljeni reditelj Emir Kusturica i njegova supruga Maja, odlikovani su medaljom pokrovitelja supružničke ljubavi i porodične sreće „Sveti Petar i Fevronija“. Medalju i plaketu uručili su im u petak predstavnici Ruskog doma iz Beograda.


BUKTI RAT! RUSI TUŽILI NETFLIKS: Kompanija napustila zemlju, moraće da plate MILIONE\nAutor: Glas javnosti 13.04.2022. u 17:45\nRuski korisnici Netflixa podneli su grupnu tužbu protiv striming servisa zbog napuštanja ruskog tržišta, tražeći odštetu od 60 miliona rubalja (726.000 dolara).\nNetflix je u martu saopštio da je suspendovao svoje usluge u Rusiji i da je privremeno zaustavio sve buduće projekte i akvizicije u zemlji kao odgovor na invaziju te zemlje na Ukrajinu.\nDanas je, tim povodom, advokatska firma koja zastupa interese korisnika Netflixa podnela grupnu tužbu protiv američkog striming servisa Hamovničeskom okružnom sudu u Moskvi“, prenosi Rojters.\nRazlog za tužbu je kršenje prava ruskih korisnika zbog jednostranog odbijanja Netflixa da pruža usluge u zemlji.\nNetflix nije odmah odgovorio na zahtev za komentar.\nVeliki broj stranih kompanija najavilo je privremeno zatvaranje svojih usluga, prodavnica i fabrika u Rusiji ili je reklo da zauvek odlaze sa tržišta, otkako je Moskva 24. februara započela ono što naziva "specijalnom vojnom operacijom" u Ukrajini.\nUkrajina i Zapad kažu da je Rusija pokrenula ničim izazvan rat agresije na svog suseda, piše Nova.rs.


Nacionalnom parku “Sutjeska” 20.000 KM za adaptaciju smještaja u paviljonu A na Tjentištu – Novosti Plus\nMinistarstvo trgovine i turizma Republike Srpske odobrilo je, javnim konkursom za finansiranje projekata u oblasti turizma u 2019. godini, Nacionalnom parku “Sutjeska” 20.000 KM za adaptaciju smještajnih kapaciteta u paviljonu A na Tjentištu.\nDirektor Nacionalnog parka “utjeska” Dejan Pavlović potvrdio je da će biti renovirana unutrašnjost objekta koji se nalazi u neposrednoj blizini hotela “Mladost”.\n“Zamijenićemo dio stolarije, uradiće se novi toaleti, parket, nabavićemo novi namještaj, a radovi će uskoro krenuti”, rekao je Pavlović.\nVlada Srbije ranije je Nacionalnom parku “Sutjeska” odobrila 150.000 evra za obnovu devastiranog paviljona C, koji bi do naredne ljetne turističke sezone trebalo da bude pretvoren u moderan hostel.\n← HOROSKOP – Srijeda 06. novembar\nArno Gujon na tribini o kulturi govora →


Današnji automobili ekstremno osetljivi na hakerske napade – evo primera - Auto Republika\nJavnosti verovatno i nije toliko poznato, ali vozila mnogih proizvođača su podvrgnuta testovima koje sprovode nezavisni istraživači, a čiji je cilj identifikovanje potencijalnih slabih tačaka u softveru vozila, čija zloupotreba može da dovede do raznovrsnih posledica.\nZa poslednji primer u nizu, postarali su se specijalisti iz holandskog Computesta, koji su odlučili da testu podvrgnu dva modela VW grupe: Volkswagen Golf GTE i Audi A3 Sportback e-tron. Oba automobila su proizvedena 2015. godine, a istraživanje je otkrilo ranjivost softverskog sistema u oba automobila. Slabosti se odnose na bezbedonosnu komponentu, odnosno onemogućavanje neželjenih “upada u sistem”.\nNakon kratkotrajnog angažovanja, istraživači su uspeli da pronađu način da “uđu” u softverski sistem, putem neobezbeđene softverske usluge, koja je izložena Wi-Fi interfejsu, a na koji se oslanja ugrađeni Harman info-zabavni sistem (IVI).\nNakon što su dobili pristup softveru vozila, putem Wi-Fi prenosne tačke, istraživači su posedovali plaformu na osnovu koje su mogli da tragaju dalje za ranjivim komponentama na vozilu. Nakon daljih procedura koje su sproveli, uspeli su da nađu način da pristupe kontrolnom području mreže (Control Area Network – CAN).\nPosledice ovakvog razvoja događaja su sledeće:\nPod određenim uslovima, hakeri bi mogli da prate i slušaju komunikaciju između vozača i vozila, uključuju i isključuju mikrofon. Pored toga, imali bi obezbeđen pristup telefonskom imeniku vozača, kao i istoriji poziva.\nPored toga, otvorena je mogućnost praćenja lokacije vozila u svakom trenutku, a na osnovu podataka koje hakeri mogu lako da dobiju sa navigacionog sistema oba vozila.\nNajstrašnije je to što bi hakeri eventualno mogli da imaju pristup i kritičnim funkcijama vozila: upravljanju, zaključavanju vrata, sistemu za pomoć pri parkiranju i nažalost kočnom sistemu.\nOvde su se istraživači prestali sa angažovanjem, kako ne bi, eventualno povredili etičke i zakonske odredbe. Prevashodno su mislili na moguće povrede prava vezanih za zaštitu intelektualne svojine.\nRezultati do kojih su istraživači došli nisu predstavljali direktnu pretnju bezbednosti putnika, ali bi uz pronalaženje još jedne slabe tačke, a što bi bilo moguće da nisu prekinuli postupak, dovelo do mnogo ozbiljnijih posledica.\nDakle, da se nisu zaustavili, veoma je verovatno da bi srušili sve barijere između kompjuterskog sistema automobila i spoljnog sveta.\nIstraživači su prezentovali svoje nalaze Volkswagen grupi, koja je rezultate shvatila dovoljno ozbiljno, da pozove momke direktno u centralu, kako bi se bliže upoznala sa celokupnim postupkom i rezultujućim zapažanjima.\nProizvođač automobila je kasnije saopštio da je eliminisao nedostatke koji su omogućavali neželjen “upliv u sistem vozila”. Međutim, korektivna akcija se odrazila samo na kasnije proizvedene četvorotočkaše, s obzirom na to da bi intervencije na starijim vozilima bile veoma kompleksne i skupe sa aspekta organizacije opoziva.\nKao rezultat ove priče, neminovno se nameće zaključak da automobilska industrija nije ništa manje ranjiva na hakerske napade od bilo kojeg drugog industrijskog sektora koji se oslanja na IT komponente.\nJoš je jedna važna informacija stigla sa adrese istraživača:\nProizvođači automobila bi trebali da podrže ovakve studije i aktivnosti “dobronamernih hakera”, jer u finalu, dovode do povećanja kvaliteta vozila i podizanja nivoa bezbednosti saobraćaja.\ntags: Computest hakerski napadi izdvojeno\nprevious Smart potpuno prelazi na električne automobile\nnext Range Rover Velar i Jaguar F-Pace za 2018. unapređeni


Sud doneo mere da bi sprečio uništavanje dokumentacije u "Fabrici vode"\nSud doneo mere da bi sprečio uništavanje dokumentacije u “Fabrici vode”\nPrivredni sud u Zrenjaninu je doneo rešenje kojim se preduzeću „Fabrika vode“ određuje mera obezbeđenja radi sprečavanja promene njegovog imovinskog položaja, odnosno uništavanja poslovne dokumentacije.\nOvim rešenjem zabranjuje se isplata sa računa „Fabrike vode“, bez saglasnosti privremenog stečajnog upravnika. Takođe, zabranjuje se raspolaganje imovinom stečajnog dužnika, bez prethodne saglasnosti privremenog stečajnog upravnika, kao i sprovođenje izvršenja prema dužniku, uključujući i zabranu koja se odnosi na ostvarivanje prava razlučnih i založnih poverilaca.\nOve mere obezbeđenja važe do okončanja prethodnog stečajnog postupka nad dužnikom.\nPROČITAJTE JOŠ: Preduzeće “Sitaš transport” objavilo novi konkurs za posao\nPodsetimo, sudija Privrednog suda u Zrenjaninu Ljiljana Popov sredinom ovog meseca donela je rešenje o pokretanju prethodnog stečajnog postupka u zrenjaninskom preduzeću „Fabrika vode“.\nTagovifabrika vode prethodni stečajni postupak Privredni sud u Zrenjaninu\nPreduzeće “Sitaš transport” objavilo novi konkurs za posao


Rigoroznije mere - VRH Vesti\n30. marta 2020. 29. marta 2020. administrator 0 Komentara korona, srbija, virus\nVlada Republike Srbije donela je na sednici najnovije mere za sprečavanje širenja virusa COVID-19, među kojima je i odluka da se sve mere samoizolacije produže sa 14 na 28 dana, a da se vikendom zabrana kretanja uvede od 15 časova.\nVlada Republike Srbije nastaviće da sa najvećom pažnjom prati razvoj situacije u vezi sa virusom COVID-19 i prilagođava sve mere, oslanjajući se isključivo na savete stručnjaka. Naša zemlja se nalazi u četvrtoj nedelji epidemije i još je na nogama, napomenula je ona i ukazala na to da tek ulazimo u najteži period.\nPremijerka je prenela da od danas radi laboratorija u Batajnici, a priprema se i Veterinarski institut u Kraljevu, koji će raditi testove za COVID-19 kako bi se rasteretio „Torlak“. Srbija po glavi stanovnika ima više respiratora nego mnogo razvijenije zemlje, s tim što smo uspeli da nabavimo još 480 ovih aparata. Prema njenim rečima, bolnice su dobro opremljene, ima dovoljno testova, povećani su kapaciteti, a za građane je preko apoteka obezbeđeno devet miliona maski.\nTakođe, kako je najavila, penzije će biti isplaćivane u celini 10. u mesecu, dok će 10. aprila biti isplaćena i jednokratna pomoć od 4.000 dinara.\n← Od danas se očekuje pad temperature\nDve osobe inficirane korona virusom u opštini Čajetina →


Posrednik u Makedoniji: Neizvjesni vanredni izbori u aprilu 2016.\nPosrednik u pregovorima vlasti i opozicije u Makedoniji Belgijanac Peter Vanhaute ocijenio je danas da će, ako se do početka novembra ne formira Državna izborna komisija i ne primijeni zakon o specijalnom tužiocu, biti dovodeni u pitanje validnost ranije postignutog dogovora i održavanje vanrednih parlamentarnih izbora koje je u načelu dogovoreno za kraj aprila 2016.\nVanhaute je u Klubu poslanika u Skoplju, poslije još jednih neuspješnih pregovora između vladajuće VMRO DPMNE i opozicionog Socijaldemokratskog saveza Makedonije (SDSM), rekao da je "Makedonija u ozbiljnom problemu i da lideri treba da nauče da državne interese stave ispred partijskih".\n"Partije moraju da nauče da pregovaraju i tek nakon toga možemo da očekujemo napredak. Problem je u sistemu koji je duboko partijski podijeljen. Imate parlament koji je nefunkcionalan i institucije koje su neefikasne", kazao je Vanhaute.\nVanhaute je pohvalio doprinos u postizanju kompromisa dvije najveće albanske partije u Makedoniji, Demokratske unije za integraciju (DUI), koja je dio vlasti na republičkom nivou i opozicione Demokratske partije Albanaca (DPA).\nPrema dogovoru lidera dvije najveće makedonske i dve najveće albanske partije u Makedoniji, od 2. juna i 15. jula, za prevazilaženja političke i institucionalne krize, do 20. oktobra je trebalo da dođe do rekonstrukcije makedonske Vlade u čijem bi se sastavu našli i ministri i zamjenici ministara iz opozicionog SDSM.\nDo toga nije došlo a dvije najveće makedonske partije - VMRO DPMNE, čiji je lider premijer Nikola Gruevski i SDSM čiji je lider Zoran Zaev - nijesu se složili oko nadležnosti novih ministara, odnosno zamjenika ministara, oko pitanja u vezi sa medijima, niti oko nadležnosti Državne izborne komisije.\nDve partije se nisu složile ni oko formiranja tima specijalne tužiteljke Katice Janeve u čijoj bi se nadležnosti našli predmeti iz po vlast kompromitujućih, prisluškivanih telefonskih razgovora, koje je objavljivala SDSM.\nVMRO DPMNE je pokušala da usvoji zakon po kome bi bilo krivično djelo objavljivanje prisluškivanih razgovora, što SDSM nije dozvolila uz obrazloženje da "neće dozvoliti usvajanje neevropskih zakona".\nOd dogovora koji je među partijama postignut, a uz posredovanje EU i SAD, do sada je ostvareno to što su se poslanici opozicionog SDSM od 1. septembra vratili u makedonski parlament, u čijem radu nijesu učestvovali od aprila 2014.godine.\nEU i SAD, koje s posredovale u pregvorima vlasti i opozicije, izrazili su danas u odvojenim izjavama razočarenje što se ne poštuju rokovi za ostvarenje ranije postignutog dogovora.


Vi ste ovdje: Home Vijesti Bosna i Hercegovina Berton: Građani BiH su umorni od izjava poput posljednje Dodikove\nDatum kreiranja utorak, 14 Maj 2019 07:10\nBosna i Hercegovina je već kažnjena zbog nezrele i negativne politike, a izjava predsjedavajućeg Predsjedništva BiH Milorada Dodika odjeknula ne samo na domaćoj, već i na međunarodnoj sceni, kazao je u razgovoru za Fenu šef Misije OSCE-a u BiH Bruce Berton.\nOsvrnuvši se ne poziv Dodika o tome da pripadnici Trećeg pješadijskog puka Oružanih snaga BiH trebaju obući uniforme bivše Vojske Republike Srpske, ocijenio je da takve izjave bez sumnje narušavaju ugled BiH u Evropi i među stranim investitorima.\n- To također doprinosi tenzijama u procesu formiranja vlasti, što će, prema procjenama, rezultirati smanjenjem rasta domaćeg bruto nacionalnog proizvoda (BDP) za pola procenta - podvukao je Berton.\nKao i drugi brojni predstavnici međunarodne zajednice u BiH i ambasador Berton je podsjetio da Zakon o službi u Oružanim snagama BiH jasno propisuje ulogu i položaj pješadijskih pukova Oružanih snaga BiH, a propisana su pravila koja reguliraju pitanje uniforme koju nose svi aktivni pripadnici Oružanih snaga BiH.\nStoga, jasno je kazao Berton, provedba onoga na šta je pozvao Dodik predstavljala bi direktno kršenje ovog zakona.\nNa pitanje da li ovakve izjave podrivaju dostignuti nivo sigurnosti i pomirenja u BiH, Berton je napomenuo da pored toga što to predstavlja kršenje zakona, ovakav prijedlog produbljuje podjele, kreira nestabilnost i nepoželjan je.\nPodsjeća da uspostavljanje Oružanih snaga BiH predstavlja jedan od najvećih uspjeha, to je pomoglo da se osigura mir u BiH, a u skladu sa Aneksom 1B Dejtonskog mirovnog sporazuma, OSCE-u je dat mandat da pregovara o mjerama da bi se unaprijedilo međusobno povjerenje i smanjio rizik od sukoba.\n- Takav korak napravljen je na osnovu konsenzusa političkih predstavnika sva tri konstitutivna naroda, državnog i entitetskih parlamenata i vlada, uključujući Republiku Srpsku - istaknuo je šef Misije OSCE-a u BiH.\nTakođer, dodao je, posljednja izjava pokušaj je da se prodube podjele kako bi se ostvarila politička dobit, to podriva povjerenje građana u sigurnosnu situaciju, ali i bezobzirno je.\nNažalost, kaže Berton, u trenutnoj političkoj situaciji, čini se da se sve strane uključuju u cikličnu eskalaciju zapaljive retorike te je jasno uputio poziv da se s tim prestane odmah.\nOsim toga, svi koji svojim djelovanjem prekrše zakon trebaju odgovarati pred pravosuđem te dok se s jedne strane štiti sloboda izražavanja, to ne smiju zloupotrebljavati osobe na pozicijama moći.\n- Ovakve izjave su neprimjerene i predstavljaju pokušaj odvraćanja pažnje od odgovora na stvarne potrebe građana. Građani BiH su umorni od izjava ove vrste i gube vjeru u političare i zemlju u cjelini. Tu činjenicu najbolje ilustrira broj ljudi koji odlaze - kaže Berton za Fenu.\nUmjesto retorike podjela i maksimalističkih stavova koji vode u krizu, građanima BiH su potrebni politički lideri koji će raditi u interesu bolje budućnosti, kroz dijalog, uzajamno razumijevanje i kompromis.\nNa pitanje da li ovakve izjave učvršćuju potrebu da BiH poste punopravna članica Sjevernoatlantskog saveza (NATO), Berton napominje da od vlasti u BiH zavisi odluka o prioritetima u pogledu vanjske politike i učešća u međunarodnim organizacijama.\nNajavio je da će Misija OSCE-a u BiH nastaviti pomagati vlastima u BiH da ostvare napredak prema ispunjenju odabranih ciljeva i pravaca djelovanja zbog čega je i pozdravio svaku vrstu napretka koji bi mogao pomoći BiH u unapređenju njenih vojnih i sigurnosnih struktura.


Vida Đukić - Blic\nDavidović: Ministarstvo je za NULTI STEPEN TOLERANCIJE prema nasilju\nDemografska slika u Republici Srpskoj je složena već dosta dugo i odlučni smo u nameri da konkretnim merama odgovorimo na probleme, ističe ministarka porodice, omladine i sporta RS Sonja Davidović.\nZAKON NEĆE OSTATI MRTVO SLOVO NA PAPIRU Žene žrtve rata suočene sa PREPREKAMA u osvarivanju statusa i prava\nŽene u Republici Srpskoj, koje su preživele torturu tokom rata i koje su se izborile da budu priznate, ponovno nailaze na brojne prepreke u borbi za ostvarenjem svojih prava.\nU Hercegovini duva vetar koji malo ko pamti, a koji je izazvao haos u Trebinju i Mostaru budući da je u ranim jutarnjim časovima duvao 100 kilomera na čas.\nDelegacija BiH zatražila je danas u Sarajevu od predstavnika vlasti u Prištini da takse od 100 odsto na robu iz BiH budu privremeno ukinute, a da se uporedo traži rešenje i za nesmetano kretanje ljudi i regulisanje viznog režima po ugledu na druge zemlje koje nisu priznale nezavisnost samoproglašenog Kosova.\n“NEĆE ĆURAN NA SVADBU, PA IPAK ODE PRVI” Hit izjave koje su obeležile javnu scenu BiH u 2018.\n„Kad Špirića nema u javnosti tri dana to znači da leži potrbuške i smišlja prevare.“\nPoslanici u Predstavničkom domu BiH, koji nisu osvojili novi mandat, zatražili su ocenu ustavnosti odluke o ukidanju privilegije „belog hleba“.\nPoslednje dane na vlasti, i u jeku predizborne kampanje, prvi ljudi Saveta ministara i poslanici u parlamentu BiH koriste da posete neku stranu destinaciju i uživaju u blagodetima o državnom trošku.\nMinistar inostranih poslova BiH Igor Crnadak potvrdio je da je telefonom razgovarao sa ministrom inostranih poslova Rusije Sergejom Lavrovom i da je njegova poseta BiH odgođena za petak, 21. septembar.\nU lov na birače SNSD kreće iz Banjaluke, Savez za pobedu iz Laktaša\nZvanična predizborna kampanja za opšte izbore počinje sutra, 7. septembra, kada će stranke zalepiti svoje plakate i održati prve partijske konvencije.\nLideri opozicionih partija sutra se neće pojaviti na konsultacijama kod predsednika Republike Srpske Milorada Dodika povodom održavanja posebne sednice na kojoj će se razmatrati Izveštaj iz 2004. godine Komisije za ispitivanje događaja u i oko Srebrenice od 10. do 19. jula 1995. godine.


Politika Autor:Beta21. okt. 202110:39\nEmanuel Žofre Foto:Delegation of European Union to the State of Israel\nŠef Delegacije EU u Srbiji Emanuele Žofre izjavio je danas da najnoviji godišnji izveštaj Evropske komisije o napretku Srbije u procesu evrointegracija izražava oprezan optimizam jer je odredjen broj reformi sproveden, ali da ima još dosta posla.\n„Izveštaj naglašava šta još sve treba da se uradi, posebno u oblastima vladavine prava, borbe protiv korupcije i organizovanog kriminala, nezavisnosti pravosudja, slobode medija. Ima još dosta posla, ali izveštaj konstatuje i obnovljenu posvećenost reformama u Srbiji u raznim poglavljima. Primer je jačanje nezavisnosti sudstva kroz ustavne reforme“, rekao je Žofre televiziji N1.\nŽofre je kazao da Srbija radi na primeni niza mera dogovorenih u medjustranačkom dijalogu uz posredstvo EU i da preduzima korake na realizaciji preporuka Kancelarije OEBS za demokratske institucije i ljudska prava (ODIHR).\nEmanuel Žofre novi šef Delagacije EU u Srbiji\nDodao je da se radi i na temi korupcije sa Grupom država protiv korupcije (GRECO) i da je usvojen Kodeks ponašanja poslanika.\n„Odredjen broj reformi je sproveden, neki procesi treba da se završe i potpuno primene i to je smisao onoga što stoji u izveštaju. Činjenica je da ima pomaka u dobrom pravcu, izveštaj daje iskrenu procenu onoga što je uradjeno i gde vlada treba da preusmeri fokus“, naveo je ambasador EU.\nOn je rekao da je proces pristupanja EU strateški cilj Vlade Srbije i dodao da je uzajamno približavanje strateški interes obe strane.\n„To je težak proces koji zahteva temeljne reforme koje će imati veliki uticaj, mi možemo da podržavamo i da podstičemo, ali Vlada Srbije je ta koja sprovodi reforme“, kazao je Žofre.\nNaveo je da reforme treba da budu „produbljene i ubrzane“, i da je to je „poruka koja ide uz izveštaj“.\n„U izveštaju se konstatuje šta jeste i šta nije uradjeno i šta treba da bude uradjeno. Naša nada je da će reformski proces biti završen“, rekao je Žofre.\nEKEmanuele ŽofreeuEvropska unijaizveštaj Evropske komisije


Desničari okreću leđa Trampu: On je kilavi slabić - mediji.net\n“Ponosni momci” (Proud Boys) su posle predsedničkih izbora u SAD prošle godine saopštili da su u potpunosti lojalni predsedniku Trampu. U postu na privatnom kanalu Telegrama, koji je postavljen 8. novembra,...\nqanonPročitajte još na ovu temu\nIslamski ekstremisti ne predstavljaju pretnju samo po stanovnike Austrije druge vere, već, kako je to pokazao jedan slučaj, i po same muslimane.\n"Upravo sam poslao pismo predsedniku Džou Bajdenu u ime 250 eminentnih ličnosti (Evropa i Južna Amerika) u znak dobrodošlice američkog priznanja suvereniteta Maroka nad njegovim delom Sahare i podrške marokanskoj inicijativi za autonomiju."\nAmerički predsednik Džo Bajden zahvalio se Senatu – gornjem domu Kongresa SAD – što je odobrio zakon sa merama za stimulisanje ekonomije i pomoć porodicama u vrednsti 1,9 biliona dolara.\nVodeći američki epidemiolog Entoni Fauči izjavio je danas da će studenti završnih godina studija u SAD biti vakcinisani do jeseni, dok će njihove mlađe kolege, najverovatnije biti vakcinisane početkom 2022. godine.On je izrazio uverenje da će nacionalni Centri za kontrolu i prevenciju bolesti "u...


Uspjela akcija darivanja krvi | Zivinice.ba\nPočetna » Arhiva » Uspjela akcija darivanja krvi\tZivinice.ba21.11.2012 11:21\nUdruženje Izvor Selsebil Živinice, u saradnji sa JZU Dom zdravlja, danas je organizovao akciju dobrovoljnog darivanja krvi, pod nazivom "Darujmo tečnost koja život znači".\nPrema riječima predsjednika Udruženja Esada Ivojevića odziv građana bio je veoma dobar:\n"Zadovoljni smo odzivom i učešćem naših građana na akciju darivanja krvi. Već prvi sat bilo je preko 20 davalaca, a do kraja tročasovne akcije prijavilo se 50 naših sugrađana, od kojih 39 darivalo krv, dok su ostali vraćeni".\nSekretar Udruženja Izvor Selsebil Asim Smajlović je cijelo vrijeme tokom akcije daraivanja krvi bio među davaocima i ekipe za transfuziologiju UKC Tuzla:\n"Uglavnom se radi o višestrukim davaocima krvi, mada ima sve više mladih osoba kojima je ovo prvi ili drugi puta da se odazovu na ovu humanu akciji. Naše udruženje je do sada tri puta organizovalo akcije darivanja krvi, na čemu nećemo stati".\nSvi davaoci imaju neki od razloga što su danas došli darivati krv, pa i Mehmed Mazić:\n"Ovo mi je šesto darivanje krvi, a bilo bi i više, ali ne saznam za akcije na vrijeme. Svojevremeno sam imao nesreću kada sam pao sa oraha, a posljedica pada bila je amputacija noge. Vidio sam da je tada meni trebalo krvi, koju je neko darivao, pa zato sam odluči da se uvijek odazovem na ove humane akcija, tako da i ja nekome mogu pomoći".\nDenis Mušić je četiri puta učestvovao u akcijama darivanja:\n"Prvi puta sam dao krv kada je trebala mojoj majci i od tada nastojim svaki puta doći da darujem i drugima, kako bi time dao doprinos u spašavanju nečijih života".\nJasmina Klopić je po drugi puta učesnik ove humane akcije i kaže:\n"Pozivam sve mlade da dođu i poklone svoju krv za spas drugih ljudi. Ko zna kada će kome zatrebati! Od kada sam počela prošle godine redovno ću se javljati na ove humane akcije"./Š.G./\nDanašnja akcija darivanja krvi u potpunosti uspjela\nPregleda davalaca prije uzimanja dragocjene tečnosti


KAKO DA SE ZAŠTITE OD GROMA: 10 stvari koje ne smete da radite kad grmi - Lepa&Srećna\nKAKO DA SE ZAŠTITE OD GROMA: 10 stvari koje ne smete da radite kad grmi\nMeđu najčešćim pitanjima građana upućenim RHMZS jeste šta činiti kad počne grmljavina, pogotovo šta tada treba uraditi sa mobilnim telefonom koji je uvek uz nas? Pa, evo odgovora...\nSrpska meteorologija beleži od 3 do 5 udara groma po kvadratnom kilometru i preporučuju da se u toku nevremena treba skloniti na sigurno, piše Kurir.\nOni kažu i da je leti veća verovatnoća da će grom udariti u niže zgrade. Među najčešćim pitanjima građana jeste šta činiti kad počne grmljavina, pogotovo šta tada treba uraditi sa mobilnim telefonom koji je uvek uz nas?\nAko ste kod kuće i znate da se sprema nevreme, zatvorite vrata i prozore, isključite električne aparate, posebno one koji vam u tom trenutku ne trebaju - bojler, TV...


ASBIS potpisao ugovor za distribuciju AVG softvera ASBIS potpisao ugovor za distribuciju AVG softvera – Personal magazin\nASBISC Enterprises PLC, ekspert u oblasti distribucije IT proizvoda u EMEA regionu, potpisao je globalni distributerski ugovor sa AVG Technologies, kompanijom koja je razvija i unapredjuje anti-virus softver. ASBIS je…\nASBISC Enterprises PLC, ekspert u oblasti distribucije IT proizvoda u EMEA regionu, potpisao je globalni distributerski ugovor sa AVG Technologies, kompanijom koja je razvija i unapredjuje anti-virus softver.\nASBIS je dobio status Master distributera i ovlašćen je za distribuciju AVG consumer i business softvera u 22 zemlje uključujući Centralnu i Istočnu Evropu, Severnu Afriku, Rusku Federaciju i CIS.\n“Globalno anti-virus tržište je izuzetno konkurentno tržište danas i AVG Technologies je jedan od najsnažnijih igrača na ovom tržištu,” rekao je Laurent Journoud, Executive Vice-President for Sales and Marketing at ASBIS. “Sa zadovoljstvom smo uvrstili AVG softver u naš portfolio i sigurni smo da će status Master distributera doneti zanačajne pogodnosti našim partnerima . ASBIS’ najbolji u klasi online distributivni sistem će pomoći našim partnerima da poruče elektronsku licencu softvera za consumer i corporate korisnike u realnom vremenu uz visok nivo usluge i uštedu troškova.”\n“Izuzetno sam uzbuđen zbog našeg partnerstva sa kompanijom ASBIS. Ovo je izuzetno važna strateška alijansa za AVG i pruža solidnu osnovu za dalji razvoj našeg poslovanja u 22 zemlje ,” rekao je Gareth Williams, Vice President Sales for Emerging Markets in AVG Technologies. “Naš cilj prilikom odabira master distributera za ovaj region bio je da izaberemo kompaniju sa velikim mogućnostima u prodaji i marketingu, tehničkoj podršci, logistici i finansijama, uz istovremeno posedovanje rasprostranjene mreže lokalnih kancelarija u svakoj zemlji. Postavljen je komplikovan set zahteva koje je potrebno ispuniti, ali ASBIS je to učinio, a mi smo bili zadivljeni njihovim mogućnostima na svim organizacionim nivoima. Back-office sistem sada imamo sa ASBIS-om uključujući diretan B2B pristup, što zanči da ćemo lincence isporučivati uz pomoć nekoliko klikova mišem. Tako da možemo zadovoljiti zahteve potrošača brzo, pouzdano uz odličnu pre-i-post prodajnu podršku – Siguran sam da će potrošači znati da cene mogućnosti obezbeđene širom regiona.”\nAVG Technologies proizvodi\nAVG obezbeđuje proaktivan softver naklonjen korisniku kao zaštitu kako privatnih tako i poslovnih korisnika. Zajedno sa inicijalnim Anti-Virus programom i osnovnom internet zaštitom postoji rešenje sa jedinstvenom zaštitom identiteta pored Anti-Virus plus Firewall zaštite.\nAVG Anti-Virus 9.0 obezbeđuje zaštitu korisnika od virusa, spyware, i dr. Uključuje jedinstvenu AVG LinkScanner tehnologiju kako bi potrošači bili zaštićeni od štetnih internet stranica skeniranjem tih stranica u trenutku kada ih korisnik upotrebljava.\nSa AVG Anti-Virus & Firewall 9.0, korisnik dobija svu zaštitu kao i sa AVG Anti-Virus 9.0 uz dodatnu pogodnost nedavno unapređenog AVG firewall kako bi njihova fajlove i lične informacije zaštitio od hakera i drugih problema.\nAVG Internet Security 9.0 kombinuje višestruke nivoe zaštite potrebne za bezbednost korisnika online. AVG Identity Protection i LinkScanner su stalno u pripravnosti, bezbedno čuvajući identitet korisnika i vredne informacije.\nAVG Identity Protection je specijalno rešenje za bezbedno internet bankarstvo i kupovine.\nAVG Anti-Virus Business Edition 9.0 pruža kompanijama visoko-performansnu zaštitu koja ne smeta njihovom svakodnevnom poslovanju, zajedno sa LinkScanner i naprednom phishing i firewall zaštitom.\nAVG Internet Security Business Edition 9.0 neće usporiti poslovanje dok pruža najbržu i najpametniju zaštitu. Spaja impresivnu online prevenciju uz naprednu anti-virus i firewall tehnologiju.\nAVG File Server Edition 9.0 bezbedna zaštita servera sa podacima kompanije.\nAVG Email Server Edition 9.0 sprečava dospevanje spam poruka u mailove zaposlenih dok istovremeno pruža naprednu antivirus, phishing i zaštitu od internet pretnji.\nASBIS potpisao ugovor za distribuciju AVG softvera was last modified: March 2nd, 2010 by Redakcija\nanti-virus softverAntivirusASBISAVGAVG Technologiesfirewallinternet zaštitaPhishing


“Dani evropske baštine “ u Budvi | Opština Budva\n“Dani evropske baštine “ u Budvi\nJU Muzeji i galerije Budve u saradnji sa Ministarstvom kulture po prvi put organizuju manifestaciju “Dani evropske baštine” koji se održavaju od 25. do 30. septembra u Modernoj galeriji u Starom gradu u Budvi.\nProgram manifestacije “Dani evropske bastine” obuhvata izložbu dokumentarnih fotografija, stručna predavanja i promociju knjige o kulturnom pejzažu budvanskog priobalja, integrisanim u ovogodišnju centralnu temu manifestacije – „Kulturna i prirodna baština: pejzaž mogućnosti“.\nPočetak programa međunarodne manifestacije „Dani evropske baštine“ 2017. zakazan je za 25. septembar u 20 časova otvaranjem dokumentarne izložbe o kulturnom pejzažu budvanskog priobalja i predavanjem Slobodana Boba Mitrovića o kulturnom pejzažu budvanskog priobalja;\n- u srijedu, 26. septembra od 20 časova biće održano predavanje Aleksandre Kapetanović o vrijednosti, rezilijentnosti i transformacijama kulturnog pejzaža;\n- 27. septembra sa početkom u 20 časova biće održano predavanje mr Lucije Đurašković o hrišćanskim kultovima na prostoru budvanskog priobalja;\n- 28. septembra od 20 časova biće održano predavanje Petra Perovića o recikliranju kulturne i prirodne baštine;\n- 29. septembra od 20 časova predviđena je promocija knjige „Venecijanske fortifikacije u Boki Kotorskoj“ prof. dr Ilije Laloševića.\nDani evropske baštine obilježavaju se u 50 država potpisnica Evropske konvencije o kulturi, a bazirani su na promociji lokalnih vještina, tradicije, arhitekture i umjetnosti, što predstavlja zajedničko kulturno nasljeđe evropskih zemalja. Pokrenuta 1985. godine u Francuskoj, manifestacija je organizovana kao zajednička inicijativa Evropske Unije i Savjeta Evrope od 1999. godine, a obilježava se u septembru mjesecu, sa više od 70.000 događaja organizovanih širom Evrope.\n» “Dani evropske baštine “ u Budvi


Partneri - O Nama - Kancelarija Premijera - Kancelarija za Pitanja Zajednica\nSavetodavna priroda Kancelarije za pitanja zajednica u odnosu na izvršnu vlast, njena uloga koordinatora u pitanjima zajednica i njen doprinos upoznavanju i informisanju šireg građanstva o pitanjima i pravima zajednica, zahtevali su uspostavljanje snažnog partnerstva, interno unutar Vlade, kao i eksterno, sa gradanskim društvom i medunarodnom zajednicom.\nGlavni partneri Kancelarije za pitanja zajednica su institucije Vlade.\nMinistarstvo za zajednice i povratak je primarni partner Kancelarije za pitanja zajednica. Njihova saradnja odnosi se na izradupolitika koje se odnose na zajednice, redovno mapiranje potreba zajednica na opštinskom nivou u saradnji sa Ministarstvom za lokalnu upravu, osmišljavanje Strategije za zajednice i godišnje akcione planove, kao što je propisano u članu 13. Zakona o zaštiti i unapređivanju zajednica i njihovih pripadnika. Tom prilikom utvrđuje se koja su pitanja od značaja za zajednice i na njih se ukazuje nadležnim državnim institucijama kako bi pripremili informacione kampanje i odlučivali o korišćenju sredstava.\nMinistarstvo za lokalnu upravu\nMinistarstvo za lokalnu upravu je primarni kanal Kancelarije za pitanja zajednica u praćenju sprovođenja zakonskih propisa i politika i u oceni njihove uspešnosti i adekvatnosti u odnosu na potrebe pripadnika zajednica, na opštinskom nivou. Pored toga, Ministarstvo za lokalnu upravu omogući će Kancelariji za pitanja zajednica da distribuira informacije i pomagaće Kancelariji da ostvari delotvornu raspodelu sredstava za projekte u zajednici na opštinskom, odnosno lokalnom nivou.\nDruga resorna ministarstva\nDok Kancelarija za pitanja zajednica ima savetodavnu ulogu, tako što premijeru daje preporuke u pogledu mera koje treba preduzeti u cilju boljeg sprovođenja politika prema zajednicama i njihovim pripadnicima, ministarstva su zadužena za sprovođenje tih politika te zato čine prirodne partnere ove Kancelarije.\nPrema tome, Kancelarija za pitanja zajednica će pažljivo pratiti aktivnosti svakog ministarstva u pogledu pitanja zajednica i predlagati mere premijeru u cilju postizanja delotvornog sprovođenja zakonskih propisa i politika koje su povezane sa zajednicama.\nJedinice za ljudska prava pri ministarstvima\nKancelarija za pitanja zajednica tesno će sarađivati sa jedinicama za ljudska prava pri ministarstvima, naročito preko stručnjaka za zajednice, što će omogućiti Kancelariji da ima osobu za kontakt u svakom ministarstvu i da prati njihov rad u pogledu pitanja zajednica.\nKancelarija za dobro upravljanje, ljudska prava, jednake mogućnosti i pitanja polova\nKancelarija za dobro upravljanje pri Kancelariji premijera, ima zadatak da nadgleda rad ministarstava i da im daje savete, kao i da kreira politiku i izdaje smernice za rad, u oblastima dobre vladavine, ljudskih prava, jednakih mogućnosti i pitanja polova. S obzirom da manjinska prava čine sastavni deo ljudskih prava, te da prava zajednica unakrsno prožimaju domen ljudskih prava, Kancelarija za dobro upravljanje i Kancelarija za pitanja zajednica imaju slične odgovornosti u svojim oblastima rada, tako da će blisko sarađivati u vršenju svojih aktivnosti, sa ciljem obezbeđivanja uspešne saradnje i izbegavanja dupliranja rada.\nSavetodavno veće za zajednice\nSavetodavno veće za zajednice, kao glavno telo putem kojeg zajednice mogu ukazati Vladi na svoje stavove, takođe je važan partner Kancelariji za pitanja zajednica koji može pomoći u utvrđivanju potreba zajednica i preporučiti namenski osmišljene politike koje su primerene za zadovoljenje tih potreba. Pored toga, Savetodavno veće za zajednice davaće povratne informacije o tome kako vidi delotvornost Vladinih politika, i sarađivaće u kreiranju informativnih kampanja.\nSkupština Kosova i njen Odbor za prava i interese zajednica\nKancelarija za pitanja zajednica, kao Vladino telo, u krajnjoj instanci odgovorna je da izveštaje o svom radu i rezultatima svog rada podnosi Skupštini Kosova. Kao takva, ona će da sarađuje sa nadležnim Vladinim institucijama kako bi Skupštini prenela sve potrebne informacije koje će joj omogućiti da oceni rad Vlade u odnosu na zajednice. Pored toga, pošto Skupština Kosova ima osnovnu funkciju da usvaja zakonske propise, Kancelarija za pitanja zajednica, koja ima odgovornost da obezbedi usklađenost predloženih zakona sa važećim zakonskim okvirom za zaštitu i promovisanje prava zajednica i njihovu adekvatnost, u smislu rada na pitanjima od značaja za zajednice, davaće Skupštini, odnosno tačnije, njenom Odboru za prava i interese zajednica, sve tražene informacije koje će pomoći Odboru da vrši svoj mandat.\nInstitucija ombudsmana (zaštitnika građana), kao nezavisna institucija koja ima mandat da se bavi prijavljenim kršenjima ljudskih prava ili zloupotrebom vlasti kosovskih javnih institucija i da obezbedi da sva lica na Kosovu mogu uspešno da uživaju svoja ljudska prava i ostvaruju osnovne slobode garantovane prema međunarodnim standardima ljudskih prava, vrši nezavisnu procenu sprovođenja standarda ljudskih prava na lokalnom nivou.\nKao takva, Institucija ombudsmana omogući će Kancelariji za pitanja zajednica da se bavi ponovljenim kršenjima prava zajednica i da pred premijera iznese slučajeve koji zahtevaju energično političko angažovanje i posvećenost.\nMeđunarodna civilna kancelarija\nMeđunarodna civilna kancelarija, koja je osnovana shodno Sveobuhvatnom predlogu za rešenje statusa Kosova i koja je zadužena za nadzor nad sprovođenjem odredaba tog Predloga, je glavni međunarodni partner Kancelarije za pitanja zajednica.\nPrisustvo na opštinskom nivou i uspostavljanje redovnih sastanaka sa predstavnicima MCK omogući će Kancelariji za pitanja zajednica da vrši praćenje i ocenu sprovođenja politike.\nKancelarija za vezu Evropske komisije na Kosovu\nKancelarija za vezu Evropske komisije na Kosovu odgovorna je za sprovođenje politike Evropske unije za Kosovo i daje podršku kosovskim institucijama na ispunjenju kriterijuma za pristup, kroz Proces stabilizacije i pridruživanja, pruža savete i daje smernice za rad institucijama Kosova na reformama, kao i znatnu finansijsku pomoć. Prema tome, Kancelarija za vezu Evropske komisije je ključni partner Kancelarije za pitanja zajednica u sprovođenju poštovanja manjinskih prava.\nMisija vladavine prava Evropske unije na Kosovu (EULEX)\nMisija EULEX dobila je mandat da pomaže kosovskim vlastima u razvoju vladavine prava. Njena podrška usmerena je na oblasti policije, pravosuđa i carine, čime daje doprinos jačanju multietničkih institucija koje su oslobođene od političkih upliva, koje se pridržavaju međunarodno priznatih standarda i najbolje evropske prakse. Ova Misija, uz punu saradnju sa programima pomoći Evropske komisije, vrši svoj mandat kroz praćenje aktivnosti, mentorski rad i davanje saveta, uz zadržavanje izvesnih izvršnih odgovornosti. Prema tome, EULEX je važan partner Kancelarije za pitanja zajednica u ostvarenju pravde, bezbednosti i slobode kretanja za pripadnike zajednica.\nU skladu sa Rezolucijom Saveta Bezbednosti 1244, UNMIK-a , postavljena je međunarodna prisutnost na Kosovu. Posle proglašenja nezavisnosti, UNMIK je prešao sa uloge izvršne na ulogu praćenja i podrške lokalnim institucijama.\nProgram za razvoj Ujedinjenih nacija(UNDP)\nUNDP je globalna razvojna mreža Ujedinjenih nacija. Na Kosovu, fokusira se na ekonomski razvoj i zapošljavanje; na podršku zajednici Roma, Aškalija i Egipćana; na bezbednost i vladavinu prava; na povratak i pomirenje. UNDP-ova mreža službenika koji rade na povratku i snažne veze sa lokalnim vlastima čine ga korisnim partnerom za Kancelariju za pitanja zajednica.\nVisoki komesar Ujedinjenih nacija za izbeglice (UNHCR)\nUNHCR ima mandat da predvodi i koordinira međunarodne aktivnosti na zaštiti izbeglica i rešavanje problema izbeglica u celom svetu. Na Kosovu, njegove aktivnosti obuhvataju zagovaranje potrebe za većim pristupom javnim uslugama za pripadnike zajednica; pružanje pravnih saveta pripadnicima zajednica u cilju rešavanja pitanja kao što su imovinska prava, penzije i dokumentacija; međuetnički dijalog i izgradnja tolerancije na lokalnom nivou.\nKancelarija Visokog komesara za ljudska prava (OHCHR)\nOHCHR je jedna od službi pri UN Sekretarijatu koja je dobila mandat da promoviše i štiti ljudska prava. Njen rad na Kosovu tiče se praćenja stanja ljudskih prava, davanja saveta lokalnim institucijama o pitanjima ljudskih prava i usaglašenosti zakonskih propisa sa međunarodnim standardima ljudskih prava, a takođe i pružanja podrške radu Institucije ombudsmana. Sve te aktivnosti su od značaja za zajednice na Kosovu, a samim tim i za rad Kancelarije za pitanja zajednica.\nMisija Organizacije za evropsku bezbednost i saradnju (OEBS) na Kosovu i Visoki komesar za nacionalne manjine\nMisija OEBS na Kosovu ima mandat za izgradnju institucija, demokratije i za unapređenje ljudskih prava i vladavine prava. Ona ima naročito veliko prisustvo na terenu. Visoki komesar za nacionalne manjine ima mandat da kroz određene instrumentespreči nastajanje konflikata u najranijoj fazi. Visoki komesar deluje na terenu kao sistem za rano upozoravanje i kao preventivna diplomatska misija. Kancelarija za pitanja zajednica upotrebiće te institucije kao mehanizam za poboljšanje opšteg razumevanja manjinskih pitanja i za utvrđivanje mogućih promena u Vladinom postupanju prema zajednicama.\nMeđunarodne nevladine organizacije (MNVO)\nCare International, Danski savet za izbeglice, Mercy Corps, Save the Children, Švajcarski Karitas i World Vision su neke od MNVO koje su aktivne na Kosovu. Njihov rad na polju stabilizacije zajednica, povratka i prava manjina, čini ih važnim partnerima Kancelarije za pitanja zajednica u zajedničkim projektima i razmeni infiormacija.\nKosovsko civilno društvo i NVO u zajednicama\nKosovsko civilno društvo i nevladine organizacije u zajednicama,takođe imaju uticaja na rad Kancelarije za pitanja zajednica putem razmene informacija i kroz zajedničke projekte. Organizacije predstavnika zajednica (OPZ), koje su deo mreže Savetodavnog veća za zajednice (SVZ) sastavljene od organizacija sa sedištem u zajednici, uobličavaju prioritete zajednice za SVZ i predstavljaju veoma važnu mogućnost za Vladu da dobije povratne informacije o datoj politici i zakonima.\nKao što je već izloženo, Kancelarija će blisko sarađivati sa SVZ da bi iskoristila njene kanale komunikacije sa zajednicama i time pomogla da Kancelarija oblikuje rad Vlade koji se odnosi na zajednice.


Ambasador Bisenić: Turisti ne mogu biti taoci – Nadlanu.com\nAmbasador Bisenić: Turisti ne mogu biti taoci\nObjavljeno 2. nov 2011. / 12:44:38\nKAIRO, 2. 11.2011 (FoNet) – Bisenić je u izjavi Radio Beogradu rekao da bi pitanje povratka turista moralo biti rešeno tokom dana, uz učešće državnih organa Srbije.\n“Ne možemo da kažemo kako će to biti rešeno, moguće je da je turistička agencija platila avion za povratak“, rekao je Bisenić i dodao da bi grupa od 170 ljudi trebalo da se vrati sutra, a druga od 60 ljudi 10. novembra.\nVodič turističke agencije Junajted travel Jelena Bisić je u izjavi B92 rekla da je bez smeštaja u utorak uveče ostalo oko 30 turista i dodala da je spisak onih kojima je potreban povratak u Srbiju prosleđen ambasadi u Kairu.\nPrema njenim rečima, zbog spora turističke agencije Brajt skaj sa agencijom Junajted travel iz Beograda oko 30 turista je prvo izbačeno, pa vraćeno u hotel, jer agencija iz Beograda nije izmirila račune, a nisu obezbeđene ni povratne avionske karte.\nKako javlja B92, za srpske turiste, koji su izbačeni iz hotela u Egiptu, počele su da stižu uplate preko agencije “Junajted trevel”, posle intervencije turističke inspekcije.\nInspekcija još obavlja kontrolu agencije “Junajtid trevel” , koju su Egipćani osnovali u Beogradu 26. januara.


U skladu sa planom stručne podrške voditeljima slučaja u centrima za socijalni rad u AP Vojvodini, savetnica za socijalnu zaštitu i savetnica za istraživačke poslove iz Pokrajinskog zavoda za socijalnu zaštitu, učestvovale su na okruglom stolu „Efikasnija zaštita žrtava nasilja u porodici u opštini Kikinda“, koji je održan 29.05.2014.godine u Kikindi. Učesnike okruglog stola pozdravio je Radislav Ivetić vd direktora Centra za socijalni rad Kikinda koji je bio i organizator ovog stručnog skupa. Pored predstavnika Centra za socijalni rad skupu su prisustvovali i predstavnici lokalne samouprave Kikinda, Policijske uprave Kikinda, Centra za podršku ženama i Prihvatilišta. Cilj ovog okruglog stola bio je aktualizovanje problema nasilja u porodici u opštini Kikinda, sagledavanje pojave nasilja u porodici i partnerskim odnosima sa pravnog, psihološkog i pedagoškog aspekta, kao i unapređenje saradnje svih relevantnih aktera na lokalnom nivou. U drugom delu skupa kroz studiju slučaja govorili smo o sekundarnoj viktimizaciji žrtava nasilja u porodici i partnerskim odnosima, a skupu je prisustvovala i govorila o svom iskustvu i osoba koja je tema studije slučaja. O primeni sporazuma o saradnji na lokalnom nivou (iskustva Mobilnog tima za prevenciju i borbu protiv nasilja u porodici) i radu Prihvatilišta govorili smo u trećem delu skupa. Dinamika i konstruktivna diskusija bila je zastupljena sve vreme trajanja okruglog stola.


24.04.2018 22:31 | Srna\nGradiška - U Gradišci je večeras održana svečana akademija povodom Dana opštine i 73 godine od oslobođenja grada u Drugom svjetskom ratu, na kojoj je predsjedniku Republike Srpske Miloradu Dodiku uručena Povelja počasnog građanina.\nDodik je rekao da je ponosan na ovo priznanje, s obzirom na to da Gradišku doživljava svojim zavičajem jer je odrastao na samoj granici sa ovom opštinom.\n"Gradiška je uvijek za mene bila zavičaj i drago mi je da sam sa dobrim ljudima iz ove opštine mogao godinama da doprinosim poboljšanju uslova za život. Više od 200 miliona KM odobreno je u posljednjih 12-13 godina za vrijeme mog političkog angažmana za direktne intervencije na području opštine Gradiška", naglasio je Dodik.\nOn je rekao da će nastaviti da radi na stvaranju uslova za obezbjeđivanja što više novih radnih mjesta, dodajući da je načelnik opštine Gradiška Zoran Adžić veoma agilan da obezbijedi uslove za aktiviranje industrijskih zona.\nDodik je najavio da će na području Gradiške biti izgrađen i dom kulture u Novoj Topoli, put od Podgradaca prema Mrakovici, završena sportska dvorana i poslovni centar, te realizovano mnogo drugih projekata.\n"U svemu tome učestvovaće institucije Republike Srpske i ja ću im davati podstrek, ne samo ovdje u Gradišci, već širom Srpske da u ovoj godini bude realizovano što više poslova", rekao je Dodik.\nNačelnik Gradiške Zoran Adžić rekao je da je Dan opštine prilika za prisjećanje na sve one koji dali živote za slobodu, za Republiku Srpsku koju treba čuvati i razvijati.\n"S ponosom gledamo na ono što smo uradili uz podršku predsjednika Srpske i Vlade da bismo stvorili bolje uslove života. Treba da radimo još marljivije i bolje, a mislim da smo prepoznali kojim pravcem treba da idemo", rekao je Adžić.\nOn je naglasio da za rukovodstvo opštine Gradiška mnogo znači podrška predsjednika Dodika koji razumije građane i privrednike u ovoj lokalnoj zajednici i koji je uvijek uz njih, daje im moralnu, ali i materijalnu podršku.\nNa večerašnjoj svečanosti Povelja opštine Gradiška uručena je ljekaru Slavku Manojloviću za izuzetan doprinos u oblasti zdravstva, Stevki Šmitran za izuzetan doprinos u oblasti obrazovanja i kulture i Borislavu Prpošu za izuzetan doprinos u oblasti umjetnosti.\nZahvalnice opštine Gradiška dodijeljene su Zvjezdani Gagić za postignute rezultate u sportu, Jovi Jerkoviću za izuzetne zasluge u oblasti muzičkog stvaralaštva i društvenog rada, preduzećima "Lion", "Golić-trejd", "PMP Jelšingrad-FMG" za rezultate u privredi i Udruženju inovatora Gradiška za rezultate postignute u oblasti inovatorstva.\nU programu svečane akademije povodom Dana opštine Gradiška učestvovali su učenici Osnovne muzičke škole "Branko Smiljanić" Gradiška i bivši učenici ove škole koji su muzičko obrazovanje nastavili u srednjoj muzičkoj školi i Akademiji umjetnosti u Banjaluci.\nSvečanosti su prisustvovali ministri u Vladi Srpske Petar Đokić, Stevo Mirjanić, Dane Malešević, Predrag Gluhaković i Zlatan Klokić, potpredsjednik Narodne skupštine Senad Bratić, više poslanika Narodne skupštine Srpske, poslanik SNSD-a u Parlamentarnoj skupštini BiH Dušanka Majkić, gradonačelnik Prijedora Milenko Đaković, načelnici više opštine Srpske, te predstavnici diplomatskog kora.\nU avgustu će biti raspisan tender za izgradnju mosta u Gradišci\nDodik je naveo da u deset godina od izgradnje auto-puta nema ko nije pokušao da zaustavi gradnju mosta.\nPredsjednik Srpske naglasio je da je primarni posao u oblasti infrastrukture za Srpsku izgradnja auto-puta prema Doboju, koji će biti završen ovog ljeta.\n"Zatim ćemo nastaviti izgradnju auto-puta dalje prema Modriči i Šamcu, Brčkom i Bijeljini, granici sa Srbijom, i to je primarni putni pravac koji mi želimo da izgradimo u ovom vremenu", rekao je Dodik.


Amerika obeležila 10. godišnjicu od terorističkih napada\nSAD: Porodice obeležavaju 10. godišnjicu od napada\nAmerički predsednik Barak Obama i nekadašnji predsednik Džordž Buš pridružili su se porodicama i prijateljima žrtava napada 9. septembra 2001. na ceremoniji na "nultoj tački" u Njujorku. Ožalošćeni su čitali imena nastradalih. (Video: Rojters), 9. septemb\nU Njujorku su se u nedelju na mestu nekadašnjeg Svetskog trgovinskog centra okupile hiljade ljudi, uključujući i porodice nastradalih, kako bi odali poštu žrtvama poginulim u terorističkim napadima pre deset godina.\nKao i prethodnih devet i ove godine imena žrtava napada 9. septembra 2001. godine pročitali su članovi porodica nastradalih.\n"Oni su bili naše komšije, naši prijatelji, naše supruge, deca i roditelji", rekao je gradonačelnik Njujorka Majkl Blumberg koji je zajedno sa predsednikom SAD Barakom Obamom pomogao u vođenju komemoracije na 10. godišnjicu od napada.\nNjujork se seća žrtava terorističkog napada\nDeseta godišnjica od napada 11. septembra u kojem je život izgubilo skoro 3.000 ljudi obeležena je na ceremonijama u Njujorku, Vašingtonu i Pensilvaniji.\n(FOTOGALERIJA: Njujork se seća terorističkog napada, 11. septembar 2011)\nBivši predsednik SAD Džordž Buš, koji je bio predsednik u vreme napada, pročitao je pismo koje je svojevremeno poslao Abraham Linkoln ženi koja je u Građanskom ratu izgubila pet sinova.\nCeremonije su održane na svim mestima gde su se odigrali napadi, a centralna je u Njujorku, gde se na mestu, koje je postalo poznato kao "nulta tačka", otvara i novi memorijalni prostor.\nDeset godina poslije - Amerika treba radnike, a ne ratnike\nObama je u nedelju izjavio da su SAD uspele da očuvaju svoje vrednosti uprkos greškama počinjenim neposredno posle terorističkih napada pre deset godina.\n"Deset godina kasnije, rekao bih da su SAD prošle kroz sve te događaje u skladu sa svojim nacionalnim karakterom", rekao je Obama u intervjuu snimljenom u Beloj kući za američku televizijsku mrežu En-Bi-Si (NBC).\n"Učinili smo greške. Neke stvari se nisu dogodile onako brzo kako je trebalo, ali u celini gledano, uspeli smo da se izborimo sa Al Kaidom", rekao je Obama.\nKurspahić: 'Bliznakinje' kojih više nema\nU napadu Al Kaide na Njujork i Vašington poginulo je skoro 3.000 ljudi.\nTog 11. septembra 2001. godine pripadnici Al Kaide oteli su četiri putnička aviona da bi izveli napade.\nFOTOGALERIJA - SAD: 11. septembar 2001.\nDva aviona su se tada, u razmaku od 15 minuta, zarila u obe kule bliznakinje Svetskog trgovinskog centra u Njujorku, treći avion obrušio se na Pentagon, kod Vašingtona.\nČetvrti avion je pao kod Šenksvila, u Pensilvaniji, posle pokušaja putnika da ga preotmu od otmičara.\nU video poruci koja ja emitovana 10. septembra, dan uoči godišnjice, predsednik Obama rekao je da je Amerika sada jača nego što je bila nakon napada.\nDodao je da je Al Kaida na "putu poraza", podsetivši da su američke snage u maju u Pakistanu ubile lidera ove terorističke mreže Osamu bin Ladena.\nAvganistan: Kamion pun eksploziva\nU međuvremenu, u samoubilačkom napadu, dan uoči godišnjice napada na SAD, kamionom bombom na ulazu u NATO bazu u istočnom Avganistanu poginula su dva civila, a više od 100 osoba je povređeno, među kojima 77 američkih vojnika, novi je bilans napada navode međunarodne snage u Avganistanu.\nVIDEO - Iz središta tragedije: Obnavljanje života\nTalibani su na svom internet sajtu preuzeli odgovornost za napad.\n"Talibanski bombaš samoubica je aktivirao veliki kamion pun eksploziva na ulazu isturene borbene stanice Sajed Abad, u provinciji Vardak", navodi se u saopštenju međunarodnih snaga u Avganistanu (ISAF).\nU saopštenju se dodaje da "niko od povređenih nije životno ugrožen", a eksplozija je napravila rupu od šest metara.\nČitavu deceniju nakon sudbonosnog 11. septembra konačna pobeda u tzv.“ratu\nprotiv terorizma“ se i dalje čini nedostižnom. Sjedinjene Države i njeni saveznici su dobili neke važne bitke. Niz događaja koji su se dogodili tog dana još uvek nemaju zadovoljavajući kraj, piše Christian Caryl u tekstu Deset godina nakon 11. septembra: Tuga, pobjede i beskonačni rat.\nTeroristički napadi bili su razlog za američku invaziju na Avganistan, smatraju Amerikanci. Međutim, pitanje je da li i Avganistanci to doživljavaju na isti način, stoji u tekstu Jana Sabawoona Avganistan: Drugačiji pogled na 11. septembar.\n(FOTOGALERIJA: Njujork deset godina posle - Ground Zero)


Ekonomija - datum: 2017-03-22 STARTAP IZ CRNE GORE NA SVJETSKOM SAJMU INFORMACIONIH TEHNOLOGIJA Predstavili se u Hanoveru\nCrnogorski startap „Bee and me“ predstavljen je na svjetskom sajmu informacionih tehnologija u Hanoveru.\nKako se navodi u saopštenju, izvršni direktor Dojče telekoma Tim Hotges predstavio je njemačkoj kancelarki Angeli Merkel i japanskom premijeru Šinzo Abeu crnogorski startap „Bee and me”.\n– Taj startap je nakon pobjede na crnogorskom startap takmičenju, u organizaciji Hubrauma, Crnogorskog telekoma i Digitalizuj.me, dobio priliku da učestvuje na glavnom takmičenju u Krakovu. Ostvarili su zapažene rezultate i osvojili učešće na Dojče telekom internet of tings programu, čiji su sada partner – saopštili su iz Telekoma.\nOsnivači „Bee and me“ projekta su studenti Elektrotehničkog fakulteta u Podgorici Elma Hot i Alija Dervić.


Određen pritvor bivšoj državnoj sekretarki MUP-a Srbije /VIDEO/ - NTV Arena\nViši sud u Beogradu odredio je kasno sinoć pritvor do najviše 30 dana bivšoj državnoj sekretarki u MUP-u Srbije Dijani Hrkalović, da ne bi uticala na svjedoke. Hrkalovićeva se sumnjiči za krivično djelo trgovina uticajem.\nPredsjednik Srbije je govoreći na Prvoj TV o hapšenju Dijane Hrkalović rekao da je riječ o dokazima koje posjeduju državni organi. Država je kaže riješena da se obračuna sa orgnizovanim kriminalom i da u toj borbi nema zaštićenih.\nTužilaštvo nije saopštilo zbog čega je pokrenulo postupak protiv Dijane Hrkalović, ali mediji pišu da je to zbog ubistva Vlastimira Miloševića, poznatije kao “ubistvo na šinama”, za koje je bio optužen a poslije i oslobođen od optužbi Veljko Belivuk, koji je sada optužen za najbrutalnija krivična djela kao vođa kriminalne grupe.\nTags: aleksandar vucic, dijana hrkalovic, hapsenje, policija, region, srbija, veljko belivuk


Bez bankrota za Srpsku fabriku stakla, poverioci se nisu pojavili na ročištu - Izazov\nRadio-televizija Srbije 21. novembra 2017. 16:19\nBranislav Jovović, predsednik Privrednog suda u Kraujevcu i stečajni sudija u tom postupku, kaže za RTS da nije bilo zanteresovanih da se odmah izglasa bankrotstvo i dodaje da ostaje da se zakon opredeli da li će biti reorganizacije ili bankrota.\n"Još uvek teče rok za podnošenje plana reorganizacije. Na prvom poverilačkom ročištu izabrani su poverilački organi. Izabran je predsednik Skupštine poverilaca i petočlani odbor poverilaca, koji će nakon ovog ročišta, preuzeti efektivnu ulogu kako bi pomogao u daljem vođenju stečaja", kaže Jovović.\nPojašnjava, da se odluka o bankrotstvu može biti doneti kada prođu rokovi za podnošenje plana reorganizacije Paraćinske staklare koji još traju.\nOd otvaranja stečaja 20. septembra niko od ovlašćenih predlagača nije podneo takav plan.\nNa ročištu je stečajni upravnik SFS Saša Jovanović predstavio ekonomsko-finansijski izveštaj o stanju u preduzeću, prema kome je ukupna vrednost potraživanja poverilaca fabrike oko 12,25 milijardi dinara. Fabrika je prezadužena za 7,83 milijardi dinara.\nRešenje o otvaranju stečaja doneto je na predlog firme "Veksilum Balkan" iz Čačka, koja potražuje od Staklare 47 miliona evra.\nJedina staklara u Srbiji sa 580 zaposlenih, po rečima stečajnog upravnika, danas održava proizvodnju na minimumu.


21-09-2020 13:26 Ratni izveštaji Naoružanje Svet Planeta\nEvropski tink-tenk Mena voč otkriva dokumente sa detaljima o kupovini srpskog naoružanja\nKatar je organizovao mrežu za finansiranje slanja naoružanja iz Evrope Hezbolahu, koristeći se pošiljkama zlata iz Afrike, prema najnovijim otkrićima o vezama ove zemlje i libanske milicije.\nTink-tenk sa središtem u Austriji Mena voč (Mena Watch) objavio je detalje o visoko pozicioniranom katarskom zvaničniku koji je usaglašavao plaćanja i nudio zaštitu finansijerima Hezbolaha iz Dohe. Objava tink-tenka zasniva se na dokumentaciji koju je prikupio agent koji je prikriveno radio u Kataru poznat kao DŽejson.\nImenovani su neki od istaknutijih zvaničnika, uključujući Dalana al Hamada koji je 2015. godine postao potpredsednik Međunarodne asocijacije atletskih federacija i koji je na čelu katarske atletske organizacije.\n„General Dalan al Hamad, član kraljevske kuće u Kataru, koristio se zlatom iz Ugande kao platežnim sredstvom u trgovini naoružanjem“, navodi se u dosijeu.\n„Oružje za zlato“ bila je razrađena šema 2017. godine za kupovinu oružja u Srbiji i prenošenje naoružanja putem mreže bivših obaveštajnih zvaničnika iz Severne Makedonije. Oružje je bilo označavano kao građevinski materijal i kao lokalni čelični proizvodi. Balkanski posrednici su radili sa klijentima u Kataru kako bi osigurali da se oružje prvo prenese do grčke luke Solun, a potom dopremi u Bejrut čijom lukom dominira Hezbolah.\nSevernomakedonska carina, predvođena bivšim šefom obaveštajne službe, obezbeđivala je lažne transportne dokumente .\nPlaćanje srpskim kompanija obavljano je preko Kipra zlatom koje su obezbeđivali trgovci plemenitim metalima iz Ugande. Novac za zlato na kraju je pristizao iz katarske humanitarne organizacije koju kontrolišu neke od najistaknutijih ličnosti ove zemlje. Humanitarna organizacija je transakcije obavljala preko vodećih katarskih banaka.\nKatar godinama podržava Hezbolah. Poznato je da su nemački obaveštajci prikupili informacije o katarskim mrežama rasprostranjenim na tri kontinenta. Nemačka je uvela zabrane koje se odnose na Hezbolah ranije ove godine i izvela je seriju prepada na sumnjive operativce grupe širom zemlje.\n„Uz znanje istaknutih vladinih zvaničnika, donacije je obezbeđivala humanitarna organizacija iz Dohe“, navodi se u dosijeu. „Pre svega, katarske humanitarne organizacije Šeik Eid (Sheikh Aid) i Fondacija za obrazovanje prosledile su samo tokom 2020. godine 500 miliona dolara Hezbolahu.“\nMena voč dodaje da katarski potezi nisu bili ograničeni na podršku terorističkim napadima i finansiranje dopremanja oružja. Hezbolah je slao borce iz svojih redova u Siriji kako bi branili režim sirijskog predsednika Bašara al Asada.\nKakvu osvetu SAD spremaju Rusima u Siriji, pogledajte OVDE.


Menadžment kvaliteta - STEEL-IMPEX\nMenadžment kvaliteta (MS)\nSteel Impex DOO je preduzeće koje je ostvarilo izuzetan uspeh, kako na domaćem, tako i na stranom tržištu, u oblasti sakupljanja i tretmana otpada metalnog i nemetalnog karaktera. Osim sa kupcima u Srbiji, Steel Impex uspešno posluje i sa kupcima iz susednih zemalja balkanskog regiona i Evropske Unije, pa tako snabdeva preduzeća različite delatnosti: železare, livnice, prerađivače otpadne plastike, otpadnih guma, prerađivače elektronskog otpada itd.\nSteel Impex DOO usvojio je:\n– Sistem menadžmenta kvalitetom u skladu sa međunarodnim standardom ISO 9001:2015, koji se primenjuje u svim sektorima poslovanja preduzeća;\n– Sistem upravljanja zaštitom životne sredine, ISO 14001:2015 koji garantuje da je naše poslovanje usaglašeno sa domaćim propisima, kada je u pitanju zaštita životne sredine\nEURIC predstavlja instituciju koja koordiniše aktivnosti koje su vezane za evropsku reciklažnu industriju, odnosno predstavlja sponu između EU i reciklažne industrije.\nSluži kao platforma za informacije, saradnju i razmenu iskustava koji se odnose na poslovanje vezano za reciklažu.\nEURIC zastupa prava članova koje se bave sakupljanjem, tretmanom, reciklažom, transportom i trgovinom otpadom (metalom, plastikom, papirom, staklom itd).\nUjedno se bavi promocijom reciklažnog sektora, kao i svojih članova koji zajedno sa EURIC-om podržavaju zaštitu životne sredine, umanjuju utrošak energije i zagađenje.\nPrivredno društvo Steel Impex DOO je bio platinasti sponzor godišnje konferencije EURIC-a koja je održana 2018.godine u Berlinu, kao i 2019.godine u Parizu.\nBIR je federacija koja podržava interese reciklažne industrije.\nDanas BIR predstavlja više od 70 kompanija iz privatnog sektora, kao i 36 asocijacija iz više od 70 zemalja.\nZajedno, članovi BIR-a predstavljaju najveću internacionalnu federaciju reciklera.\nOsim toga, BIR predstavlja i dinamički forum za svoje članove, pri čemu isti mogu vršiti razmenu znanja i iskustva. On služi kao platforma na kojoj se ostvaruju uspešni poslovni odnosi, prilikom koje je primarna promocija reciklaže i cirkularne ekonomije između raznih sektora industrije i onih koji kroje zakone.\nBIR predstavlja neprofitnu organizaciju nastalu na temeljima belgijskog prava. Statuti (Osnivački akt) kao I interna uputstva za predsedavajuće, revidirani su I odobreni u februaru 2019 godine. Sedište BIR-a se nalazi u Briselu, Belgija.\nPrivredno društvo Steel Impex DOO je jedini član BIR-a sa teritorije Republike Srbije.


Dan online - Ekonomija: FLEŠ - 2017-12-07\nUgovor o zajmu sa Evropskom bankom za obnovu i razvoj (EBRD) za realizaciju projekta rekonstrukcije magistralnih puteva u iznosu od 40 miliona eura biće potpisan danas. Ugovor će potpisati ministar finansija Darko Radunović i šef kancelarije EBRD-a u Podgorici Jap Sprej u prostorijama Ministarstva finansija.\nKako su saopštili iz Ministarstva finansija, potpisivanju će prisustvovati i predstavnici EBRD-a Rade Ralević i Donald Mishaxhiu, kao i predstavnici Direkcije za saobraćaj, direktor Savo Parača i Mile Ostojić. D.M.\nPravilnik za vozače\nU organizaciji Instrumenta Evropske komisije za tehničku pomoć i razmjenu informacija (TAIEH) i Ministarstva saobraćaja u Podgorici je održana dvodnevna TAIEH ekspertska misija o EU regulatornom okviru za kvalifikacije i obuke profesionalnih vozača drumskih vozila koja prevoze teret i putnike. Kako su saopštili iz Ministarstva saobraćaja, ekspertska misija je realizovana nakon donošenja novog Zakona o prevozu u drumskom saobraćaju, a u okviru aktivnosti na izradi predloga pravilnika o programima obuke i načinu polaganja ispita za sticanje licence profesionalnog vozača i sertfikata o stručnoj osposobljenosti i početka implementacije izdavanja samih licenci profesionalnih vozača.D.M.\nCrna Gora je odlučnim sprovođenjem mjera fiskalne konsolidacije i ostvarenim ekonomskim rastom postigla dobre rezultate na planu unapređenja stanja javnih finansija, ali se posebna pažnja mora posvetiti javnom dugu, ocijenili su predstavnici Međunarodnog monetarnog fonda (MMF) na sastanku sa guvernerom Radojem Žugićem.\n– U tom pravcu, misija MMF će raditi sa timom Ministarstva finansija na planu pronalaženja načina za efikasnije upravljanje javnim dugom, kako bi se smanjili rizici zaduživanja i unaprijedila reputacija Crne Gore na međunarodnom finansijskom tržištu – piše u saopštenju Centralne banke (CBCG). Članovi tehničke misije MMF-a borave u Crnoj Gori zbog pružanja podrške ministarstvu na planu izrade strategije upravljanja javnim dugom.D.M.\nPeti Telenor forum mladih počeće sjutra u Oslu i trajaće četiri dana. Crnu Goru će na ovogodišnjem forumu predstavljati Danica Čelebić i Luka Petrić, koji su dio grupe od 24 učesnika iz zemalja Evrope i Azije u kojima Telenor posluje.\n– Oni su izabrani od gotovo osam hiljada prijavljenih kandidata u 12 zemalja. Tokom trajanja foruma, učesnici će biti podijeljeni u timove i raditi na pronalasku digitalnih rješenja za ostvarenje globalnih ciljeva održivog razvoja Ujedinjenih nacija – saopštili su iz Telenora.\nČelebić je jedan od osnivača NVO Internet sosajiti Crna Gora, dok je Petrić student Mašinskog fakulteta. D.M.


LEPA VEST! Građani Srbije od danas mogu da uđu u Nemačku, ali samo pod ovim USLOVIMA (FOTO) - Naši u svetu\nObjavljeno 02/07/20 u 16:30\nObrt! Nemačka je danas donela odluku da postepeno ublaži mere za građane Srbije i ipak u nekim slučajevima omogući uzlaz u tu zemlju. Međutim, 14-dnevna kućna izolacija obavezne je za sve!\nTako će, počevši od danas, 2. jula, biti dozvoljen ulazak iz Srbije na osnovu nacionalne vize u svrhu spajanja porodice supružnika i maloletne dece sa licima koja se već nalaze u Nemačkoj, navodi se na zvaničnoj Fejsbuk stranici Ambasade Nemačke u Beogradu.\nTakođe, dozvoljen je ulazak za visokokvalifikovana lica sa nostrifikovanom diplomom visokoškolske ustanove ili sa diplomom o završenom stručnom obrazovanju, ukoliko nisu dobili potvrdu o delimičnom priznavanju istovetnosti diplome (Defizitbescheid), a mogu dokazati da postoje hitne ekonomske razloge za njihov odlazak u Nemačku.\nMeđutim, istič i ovo: “S tim da su sva lica koja iz Srbije dolaze u Nemačku, dužna da se pridrže kućne izolacije u trajanju od 14 dana!”.


Ligurija usvojila zakon protiv džamija | Muslimani u Evropi News | Al Jazeera\nVećina muslimana koji žive u Italiji mole se u prilagođenim objektima (Al Jazeera)\nVijećnici Ligurije, regije na sjeverozapadu Italije, usvojili su set mjera kojim se drastično ograničava sloboda izgradnje novih vjerskih objekata.\nIako se zabrana ne odnosi na bilo koju određenu religiju, političari koji se protive novousvojenom Prijedlogu zakona tvrde da se isti nepravedno odnosi na muslimane, a mnogi italijanski mediji ga nazivaju “zakonom protiv džamija”, prenosi agencija Anadolija.\nZakonom se uvode restriktivni kriteriji za izgradnju novih bogomolja a regionalnim vlastima se daju veće ovlasti u odlučivanju o lokaciji i izgledu vjerskih objekata.\nPrema zakonu, svaki novi plan izgradnje mora biti u skladu sa kriterijima “arhitektonske i dimenzijske podudarnosti s ligurijskim pejzažom”. Italijanski mediji pišu da bi ovakav opis minarete mogao poimati “neligurijskim”.\nTakođer, ovim zakonom je dozvoljeno održavanje referenduma u općinama gdje je planirana izgradnja novih vjerskih objekata, gdje bi stanovnici odlučivali o tom pitanju.\nIzmjenu zakona koju je predložila stranka Sjeverna liga, podržalo je 16 vijećnika, dok je njih 15 bilo protiv, javljaju italijanski mediji.\nProvedba referenduma bi vjerovatno izazvala probleme, budući da italijanski Ustav ne dozvoljava provođenje referenduma o pitanjima “koja se odnose na pojedince ili određene grupe pojedinaca”, tako da bi izjašnjavanje o pitanjima izgradnje vjerskog objekta moglo prekršiti ustav.\nIslam je jedina velika religija koja nema službeni status u Italiji, uprkos tome što u toj zemlji prema procjenama živi oko milion muslimana.\nNamjenski izgrađene džamije su rijetkost u Italiji, iako se trenutno najveća islamska bogomolja u Evropi nalazi u Rimu. Većina muslimana koji žive u Italiji mole se u prilagođenim objektima koje iznajmljuju lokalne vlasti ili privatni najmodavci.\nItalijanska vlada je u januaru objavila da će posebno vijeće, koje će činiti islamski akademici i stručnjaci, biti formirano radi bolje integracije muslimanske zajednice u društvo.\nItalija: Protjeran predsjednik Islamskog kulturnog centra\nMinistar Alfano kazao kako je jasno da je ‘osumnjičeni bio protiv zapadne kulture i koalicije u borbi protiv ISIL-a.’\nMuslimanka istjerana iz škole zbog duge suknje\nTinejdžerki iz Pariza, koja je prešla na islam, rečeno je da dužina njezine suknje pokazuje ‘razmetljivi religijski simbol’.\nFirenca gradi veliku džamiju u centru\nMnogi muslimanski vjernici su često prinuđeni da molitvu obavljaju na ulicama u blizini centralne džamije.


Foto: Dusan Bulut / screenshot\nZnan i pozvan je Darko Miličić, jedan od najvećih talenata kojeg je Srbija iznedrila, momak koji je sa svojom generacijom od 2005. do 2007. osetio surovost javnosti zbog reprezentativnih neuspeha.\n- Prvo, ako me pitate da li znam kako je mogao da se izbegne neuspeh, odgovoj je: da sam znao, sigurno bih to znanje primenio u periodu koji ste gore napomenuli, pa nas danas ne bismo imali etiketu najgore generacije. Drugo, u ovakvim momentima nije korektno iznositi bilo kakve paušalne zaključke. Možemo samo da stegnemo ruku tim momcima i stručnom štabu, čestitamo im na svemu što su poslednjih godina uradili za našu košarku i koliko su radosti doneli Srbiji - direktno, kao uvek, kaže Miličić za “Novosti”.\nNacija je očekivala zlato, a sada će, do juna sledeće godine kada su kvalifikacije, strepeti za plasman na OI.\n- Postojao je pritisak medija, pa i nacije, igrači sami sebi najviše stvore pritisak koji zna ponekad da pogura ka napred... Ali realnost ne mora uvek da se poklopi sa očekivanjima. Setite se moje generacije iz 2005. za koju je važilo “ili prvo mesto ili ništa”, pa selekcije Španije koju je 2007. cela njihova država još pre početka Evrobasketa videla na vrhu, ili SAD 2002, 2004. i 2006... Ljudi, to vam je sport. Ponavljam, svaka čast momcima, svi su se odazvali, bila im je čast da treniraju skoro celo leto i igraju za Srbiju.\nMarko Gudurić i Bogdan Bogdanović\nIpak, pognute glave su napustili teren u najvažnijim mečevima.\n- Pogledajte ostale nacionalne timove i shatićete da nije iznenađenje samo naš rezultat. Nije floskula, danas mnogi igraju košarku, svaka utakmica je “do koske”, zato vam uz sav kvalitet, a svi naši igrači nesumnjivo imaju kvalitet godinama potvrđivan i u reprezentaciji i u klubovima, treba i kockica sreće da upotpuni šampionski mozaik. Ljudi koji su se takmičili na tom, vrhunskom nivou, vrlo dobro razumeju o čemu pričam.\nDo jula će reprezentativci nositi teret sadašnjeg neuspeha.\n- Znam kako se osećaju, što se kaže ne bih im bio u koži. Ali, s druge strane, kada pogledate ceo ovaj ciklus, od prošlog Svetskog kupa do danas, imaju razloga da budu ponosni. Meni se nije posrećilo, verovatno nisam ni zaslužio da zaigram na Igrama, ili zakoračim na bar jedan pobednički stepenik na velikom takmičenju. Tako je Bog hteo. Ali uživao sam u svakom njihovom uspehu, zamišljajući da budem, ne glavni igrač, nego samo delić toga...\n"Verujem, igraćemo u Tokiju"\nPut do Tokija, sada sužen, vodi kroz kvalifikacije...\n- Verujem da će biti u Tokiju, svim srcem ću, kao da sada, navijati za njih - objašnjava Darko koga je lom ruke omeo da se 2004. nađe među putnicima u Atini na OI, a neuspeh 2007. u Španiji zatvorio vrata aviona za Peking 2008. godine.\nĐorđević najavljuje RAT, ali je i besan zbog jedne stvari!\nNemanja Bjelica bio je svestan koliko je važna pobeda Srbije nad Češkom u borbi za plasman od 5. do 8. mesta na Mundobasketu u Kini.\nIako ima 39. godina centar iz Buenos Ajresa je pravi lider i pokretač reprezentacije Argentine koja će se boriti za trofej prvaka sveta.\nMeđu Blic stikerima namenjenim košarkaškoj reprezentaciji Srbije nalazi se i televizijski voditelj Slobodan Šarenac zahvaljujući jednoj od svojih čuvenih izjava.


Veliki protest Korejaca protiv američke PRO - 15.07.2016, Sputnik Srbija\nVeliki protest Korejaca protiv američke PRO\nStanovnici južnokorejskog grada Sengdžu bacali su flaše na premijera države Hvang Kjo Ana tokom protesta protiv postavljanja američkog protivraketnog sistema... 15.07.2016, Sputnik Srbija\n09:46 15.07.2016 (Osveženo: 01:38 26.08.2021)\n© AP Photo / Lee Jin-manDemonstranti u Južnoj Koreji protestuju protiv postavljanja američkog protivraketnog sistema THAAD ispred Ministarstva odbrane u Seulu.\nStanovnici južnokorejskog grada Sengdžu bacali su flaše na premijera države Hvang Kjo Ana tokom protesta protiv postavljanja američkog protivraketnog sistema THAAD u ovom gradu, navode lokalni mediji.\nAmerička PRO u Južnoj Koreji uperena protiv Kine i Rusije\n14 Jul 2016, 21:59\nNovinska agencija „Jonhap“ javila je da je Hvang posetio grad da bi smanjio zabrinutost stanovnika zbog razmeštanja sistema. Demonstranti su, zauzvrat, bacali flaše i jaja na južnokorejskog premijera.\n„Želeo bih da se izvinim za donošenje odluke bez prethodne najave“, izjavio je Hvang i obećao da će vlada nastojati da ublaži zabrinutost naroda\nProšle nedelje vlade Južne Koreje i Sjedinjenih Američkih Država objavile su da su se dogovorile da postave sisteme THAAD u Južnoj Koreji kako bi se suprotstavile raketnoj pretnji iz Severne Koreje. Sistem THAAD je namenjen za presretanje raketa kratkog i srednjeg dometa u terminalnoj dolaznoj fazi.\nProšle nedelje se hiljade ljudi okupilo da bi protestovalo protiv ove odluke.